PATVIRTINTA

Vilkaviškio r. Pilviškių „Santakos“ gimnazijos

direktoriaus 2023 m. rugpjūčio 31 d.

įsakymu Nr. V-102

**VILKAVIŠKIO R. PILVIŠKIŲ „SANTAKOS“ GIMNAZIJOS**

**2023–2024 IR 2024–2025 MOKSLO METŲ Pradinio, PAGRINDINIO IR VIDURINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. Vilkaviškio r. Pilviškių „Santakos“ gimnazijos (toliau – gimnazija) 2023–2024 ir 2024–2025 mokslo metų pradinio, pagrindinio ir vidurinio ugdymo programų ugdymo planą (toliau – Ugdymo planas) ruošė darbo grupė, sudaryta 2023 m. gegužės 4 d. direktoriaus įsakymu Nr. V-58 „Dėl darbo grupės 2023–2024 ir 2024–2025 mokslo metų pradinio, pagrindinio ir vidurinio ugdymo programų ugdymo planui parengti“.
2. Rengdama Ugdymo planą darbo grupė vadovavosi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais.
3. Ugdymo plano tikslas – apibrėžti pagrindines nuostatas ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.
4. Ugdymo plano uždaviniai:
   1. pateikti esmines nuostatas ugdymo procesui gimnazijoje organizuoti.
   2. susitarti dėl gimnazijai būdingos ugdymo organizavimo specifikos;
   3. nustatyti pamokų skaičių, skirtą ugdymo programoms įgyvendinti.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

1. Gimnazija dirba 5 dienas per savaitę.
2. Ugdymosi procesas 1–8, I–IV gimn. klasėse skirstomas pusmečiais.
3. Ugdymo organizavimas 2023–2024 mokslo metais:
   1. mokslo metų ir ugdymo proceso pradžia – 2023 m. rugsėjo 1 d.;
   2. ugdymo proceso trukmė 1–4 klasių mokiniams 175 dienos, 5–8, I–II gimn. klasių mokiniams – 185 dienos, III gimn. klasių mokiniams – 180 dienų, IV gimn. klasių mokiniams – 170 dienų;
   3. mokinių atostogos:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |
| Vasaros: 1–4 kl. mokiniams:  5–8, I–II gimn. kl. mokiniams:  III gimn. kl. mokiniams:  IV gimn. kl. mokiniams: | 2024 m. birželio 10 d. – 2024 m. rugpjūčio 30 d.  2024 m. birželio 25 d. – 2024 m. rugpjūčio 30 d.  2024 m. birželio 17 d. – 2024 m. rugpjūčio 30 d.  Pasibaigus brandos egzaminų sesijai – 2024 m. rugpjūčio 30 d. |

* 1. numatoma tokia pusmečių trukmė:
     1. pirmas pusmetis: 2023 m. rugsėjo 1 d. – 2024 m. sausio 19 d.;
     2. antras pusmetis:
        1. 1–4 klasėms: 2024 m. sausio 22 d. – 2024 m. birželio 7 d.;
        2. 5–8, I–II gimn. klasėms: 2024 m. sausio 22 d. – 2024 m. birželio 21 d.;
        3. III gimn. klasėms: 2024 m. sausio 22 d. – 2024 m. birželio 14 d.;
        4. IV gimn. klasėms: 2024 m. sausio 22 d. – 2024 m. gegužės 31 d.

1. Ugdymo organizavimas 2024–2025 mokslo metais:
   1. mokslo metų ir ugdymo proceso pradžia – 2024 m. rugsėjo 2 d.;
   2. ugdymo proceso trukmė 1–4 klasių mokiniams 175 dienos, 5–8, I–II gimn. klasių mokiniams – 185 dienos, III gimn. klasių mokiniams – 180 dienų, IV gimn. klasių mokiniams – 170 dienų;
   3. mokinių atostogos:

|  |  |
| --- | --- |
| Rudens atostogos | 2024 m. spalio 28 d. – 2024 m. spalio 31 d. |
| Žiemos (Kalėdų) atostogos | 2024 m. gruodžio 23 d. – 2025 m. sausio 7 d. |
| Žiemos atostogos | 2025 m. vasario 17 d. – 2025 m. vasario 21 d. |
| Pavasario (Velykų) atostogos | 2025 m. balandžio 22 d. – 2025 m. balandžio 25 d. |
| Vasaros: 1–4 kl. mokiniams:  5–8, I–II gimn. kl. mokiniams:  III gimn. kl. mokiniams:  IV gimn. kl. mokiniams: | 2025 m. birželio 11 d. – 2025 m. rugpjūčio 29 d.  2025 m. birželio 26 d. – 2025 m. rugpjūčio 29 d.  2025 m. birželio 18 d. – 2025 m. rugpjūčio 29 d.  Pasibaigus brandos egzaminų sesijai – 2024 m. rugpjūčio 30 d. |

* 1. numatoma tokia pusmečių trukmė:
     1. pirmas pusmetis: 2024 m. rugsėjo 2 d. – 2025 m. sausio 24 d.;
     2. antras pusmetis:
        1. 1–4 klasėms: 2025 m. sausio 27 d. – 2025 m. birželio 10 d.;
        2. 5–8, I–II gimn. klasėms: 2025 m. sausio 27 d. – 2025 m. birželio 25 d.;
        3. III gimn. klasėms: 2025 m. sausio 27 d. – 2025 m. birželio 17 d.;
        4. IV gimn. klasėms: 2025 m. sausio 27 d. – 2025 m. birželio 3 d.

1. Jeigu mokinių atostogų metu yra numatytas brandos egzaminas ar jo dalis, tarpinis patikrinimas, atostogų dienos, per kurias mokinys laiko brandos egzaminą ar jo dalį, tarpinį patikrinimą, perkeliamos į artimiausias ugdymo dienas.

**ANTRASIS SKIRSNIS**

**GIMNAZIJOS UGDYMO PLANAS**

1. Ugdymo proceso organizavimas 2023–2024 ir 2024–2025 mokslo metais:
   1. 2023–2024 mokslo metais įgyvendinamos:
      1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7 klasėse ir I, III gimnazijos klasėse;
      2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8 klasėse ir II gimnazijos klasėse, išskyrus Chemijos ir Fizikos bendrąsias programas 8 klasėje;
      3. Vidurinio ugdymo bendrosios programos, patvirtintos Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – 2011 m. Vidurinio ugdymo bendrosios programos), IV gimnazijos klasėje;
      4. Chemijos bendroji programa, nurodyta 2022 m. Pradinio, pagrindinio ir vidurinio ugdymo bendrųjų programų 24 priede, ir Fizikos bendroji programa, nurodyta 2022 m. Pradinio, pagrindinio ir vidurinio ugdymo programų 25 priede 8 klasėje;
   2. 2024–2025 mokslo metais įgyvendinamos 2022 m. Pradinio, pagrindinio ir vidurinio ugdymo bendrosios programos visose klasėse.
2. Ugdymo procesą sudaro: pamokos, užsiėmimai pagal gimnazijos direktoriaus patvirtintus tvarkaraščius gimnazijoje, kitose aplinkose; edukacinės veiklos, pažintinės – edukacinės ekskursijos (šioms veikloms gali būti panaudojami mokinių Kultūros pasai). Ugdymo procesas, organizuojamas kitose aplinkose, perskaičiuojamas į atitinkamų dalykų pamokas. Tikslingai suplanuotos dienos ir pažintinės – edukacinės ekskursijos įskaičiuojamos į ugdymosi dienų skaičių, o astronominės vykdomos veiklos valandos perskaičiuojamos į pamokų laiką:

|  |  |  |  |  |
| --- | --- | --- | --- | --- |
| Eil. Nr. | Ugdymo turinys | Numatomas veiklos laikas | Trukmė valandomis | Trukmė pamokomis |
| 1. | Mokslo ir žinių diena | 2023 m. rugsėjo 1 d.  2024 m. rugsėjo 2 d. | 4,5 val. | 6 |
| 2. | Kalėdinė diena | 2023 m. gruodžio 22 d.  2024 m. gruodžio 20 d. | 6 val. | 8 |
| 3. | Karjeros diena | Vasario – kovo mėn. | 6 val. | 8 |
| 4. | Sporto ir sveikatingumo diena | Balandžio mėn. (1–4 kl.)  Gegužės – birželio mėn. | 4,5 val.  6 val. | 6  8 |
| 5. | Mokslo metų užbaigimo diena | Birželio mėn. | 6 val. | 8 |
| 6. | Pažintinė – edukacinė ekskursija | Rugsėjo – gegužės mėn. | 10,5 val. | 14 |

1. Gimnazija siūlo šias užsienio kalbas:
   1. anglų kalbą – kaip pirmąją kalbą antraisiais–ketvirtaisiais pradinio ugdymo programos metais;
   2. vokiečių kalbą, rusų kalbą – kaip antrąją kalbą 6 klasėje.
2. Gimnazija siūlo šiuos pasirenkamuosius dalykus:
   1. ugdymą karjerai – I, II gimn. klasėse, viduriniame ugdyme;
   2. braižybą, psichologiją, teisę, astronomiją, ekonomiką ir verslumą – viduriniame ugdyme.
3. Neformaliojo vaikų švietimo programų pasiūla ir organizavimas:
   1. gimnazija siūlo šių krypčių neformaliojo švietimo užsiėmimus: meninio, kūrybinio, matematinio ir tiksliųjų mokslų ugdymo, sporto, informacinių technologijų, tiriamosios veiklos;
   2. neformaliojo vaikų švietimo valandų skaičius priklauso nuo klasių koncentrams skirtų valandų pagal ugdymo planą;
   3. skirstant neformaliojo vaikų švietimo valandas atsižvelgiama į šiuos kriterijus: mokinių poreikius ir polinkius; pedagogų sugebėjimą organizuoti tam tikrą popamokinę veiklą; turimas lėšas ir valandų kiekį; gimnazijos tikslus, tradicijas ir galimybes;
   4. neformaliojo vaikų švietimo valandos skiriamos mokytojams, pateikus veiklos programas iki birželio 14 d. (koreguoti galima iki rugsėjo 6 d.);
   5. neformaliojo vaikų švietimo veiklai įgyvendinti valandos skiriamos vieneriems metams, atsižvelgus į veiklos pobūdį, periodiškumą, trukmę, veiklos rezultatus ir mokinių interesus;
   6. neformaliojo švietimo veikla derinama su formaliojo švietimo veiklomis ir yra formalųjį švietimą papildantis ugdymas, siekiant padėti vaikui siekti asmeninės pažangos ir geresnių ugdymosi rezultatų pasirinktose srityse;
   7. neformaliojo vaikų švietimo grupės mokinių skaičius turi būti ne mažesnis kaip 7 mokiniai;
   8. apie neformaliojo švietimo veiklų pasiūlą mokiniai informuojami klasių vadovų, mokytojų, gimnazijos stende;
   9. neformaliojo vaikų švietimo programas mokiniai renkasi laisvai (naujų mokslo metų pradžioje), pateikiami prašymai dėl neformaliojo švietimo užsiėmimų lankymo (iki rugsėjo 11 d.);
   10. neformaliojo švietimo veiklos mokytojas informuoja mokinius ir direktoriaus pavaduoją ugdymui, kuruojantį neformalųjį vaikų švietimą, apie būrelio veiklos laiką ir vietą, pateikia mokinių sąrašą (iki rugsėjo 11 d.);
   11. direktoriaus pavaduotojas ugdymui, kuruojantis neformalųjį vaikų švietimą, suderinęs laiką ir vietą su mokytojais, sudaro neformaliojo švietimo veiklų tvarkaraštį ir jį paviešina (gimnazijos stenduose, svetainėje);
   12. mokslo metų pradžioje ar eigoje, atsižvelgiant į pasikeitusią situaciją, galimi valandų paskirstymo pakeitimai, gali būti siūlomos naujos neformaliojo vaikų švietimo programos;
   13. neformaliojo vaikų švietimo veikla fiksuoja gimnazijos elektroniniame dienyne;
   14. neformaliojo švietimo veiklas lankančių mokinių sudėtis mokslo metų eigoje gali kisti.
4. Mokymosi pagalbos teikimas mokiniams:
   1. trumpalaikių konsultacijų metu (kiekvienas mokytojas numato ir paskelbia mokiniams laiką):
      1. dėl ligos ar kitų priežasčių praleidusiam dalį pamokų;
      2. gavusiam nepatenkinamą atsiskaitomųjų ar kitų užduočių įvertinimą;
      3. gavusiam 2 iš eilės nepatenkinamus kurio nors dalyko įvertinimus;
      4. jei pasiekimų lygis žemesnis, nei numatyta Pradinio ar Pagrindinio bendrosiose programose, ir mokinys nedaro pažangos;
      5. jei nacionalinio pasiekimų patikrinimo metu nepasiekiamas patenkinamas lygis;
      6. jei jų pasiekimai yra aukščiausio lygio ir (ar) jei jie siekia domėtis pasirinkta mokymosi sritimi;
      7. namų darbų užduotims atlikti tiems mokiniams, kurie gyvena nepalankioje aplinkoje;
      8. pasirengti dalyko olimpiadoms, konkursams;
      9. kitais pastebėtais mokymosi pagalbos poreikio atvejais;
      10. konsultacijų „Mokiniai – mokiniams“ metu (pagalbą koordinuoja gimnazijos socialinis pedagogas);
      11. mokytojai pildo trumpalaikių konsultacijų registracijos formą:

|  |  |  |  |  |  |
| --- | --- | --- | --- | --- | --- |
| Eil. Nr. | Data | Mokinio vardas, pavardė | Klasė | Priežastis | Suteikta mokymosi pagalba |
|  |  |  |  |  |  |

* + 1. mokinys gali konsultuotis ne tik su mokančiu mokytoju, bet ir su kitu to paties dalyko mokytoju;
  1. ilgalaikių konsultacijų metu:
     1. ugdomi aukštesnieji mokinių gebėjimai;
     2. padedama pasiruošti nacionaliniams mokinių pasiekimų patikrinimams;
     3. padedama pašalinti mokymosi spragas.
  2. Mokinių tėvai (globėjai, rūpintojai) elektroniniu dienynu ar kitu būdu (telefonu, tiesioginio pokalbio metu) informuojami apie mokiniui siūlomą suteikti mokymosi pagalbą, jos formą. Apie mokinių daromą pažangą mokinių tėvai (globėjai, rūpintojai) informuojami:
     1. pradinio ugdymo programos – individualių pokalbių su tėvais (globėjais, rūpintojais) metu, elektroniniame dienyne;
     2. pagrindinio ir vidurinio ugdymo programos – elektroniniame dienyne ir (ar) individualių pokalbių su tėvais (globėjais, rūpintojais) metu.

1. Švietimo pagalbos teikimas:
   1. švietimo pagalba – mokiniams, jų tėvams (globėjams, rūpintojams), mokytojams specialistų teikiama pagalba, kurios tikslas – didinti švietimo veiksmingumą;
   2. švietimo pagalba gali būti psichologinė, socialinė pedagoginė, specialioji pedagoginė ir specialioji pagalba;
   3. psichologinės pagalbos paskirtis – stiprinti mokinių psichologinį atsparumą ir psichikos sveikatą, prevencinėmis priemonėmis skatinti saugios ir palankios ugdymuisi aplinkos gimnazijoje kūrimą, padėti mokiniams atgauti dvasinę darną, gebėjimą gyventi ir mokytis, aktyviai bendradarbiaujant su jų tėvais (globėjais, rūpintojais). Psichologinę pagalbą teikia psichologas;
   4. socialinės pedagoginės pagalbos paskirtis – padėti tėvams (globėjams, rūpintojams), kad būtų įgyvendinta vaiko teisė į mokslą, užtikrinti jo saugumą gimnazijoje: šalinti priežastis, dėl kurių vaikas negali lankyti mokyklos ar vengia tai daryti, kartu su tėvais (globėjais, rūpintojais) padėti vaikui adaptuotis mokykloje. Socialinę pedagoginę pagalbą teikia socialinis pedagogas;
   5. specialiosios pedagoginės ir specialiosios pagalbos paskirtis – didinti mokinio, turinčio specialiųjų ugdymosi poreikių, ugdymosi veiksmingumą. Specialioji pagalba mokiniui, kuriam jos reikia, teikiama gimnazijoje. Specialiąją pedagoginę pagalbą teikia specialusis pedagogas, logopedas;
   6. mokytojo padėjėjai padeda ribotų galimybių savarankiškai dalyvauti ugdyme ir neformaliajame švietime turintiems vidutinių, didelių arba labai didelių specialiųjų ugdymosi poreikių mokiniams; dirba su mokiniais, kuriems reikalinga ypatinga pagalba; ugdo socializacijos ir komunikacijos įgūdžius; užsiima pažintine veikla;
   7. visuomenės sveikatos specialistas padeda mokiniams saugoti ir stiprinti sveikatą, organizuojant ir įgyvendinant priemones, susijusias su ligų ir traumų profilaktika; bendradarbiauja su klasių vadovais, mokytojais, mokinių tėvais (globėjais, rūpintojais);
   8. klasių vadovai ir mokytojai teikia pagalbą savo klasės ar grupės vaikams, siekia pažinti mokinių poreikius, polinkius, interesus, gabumus, diferencijuoja ir individualizuoja ugdymo procesą, puoselėja sveiką gyvenseną; suteikia mokiniui reikiamą pagalbą pastebėjus, kad jo atžvilgiu taikomas smurtas, prievarta ar kitokio pobūdžio išnaudojimas, bendradarbiauja su pagalbos mokiniui, sveikatos specialistais, bendradarbiauja ir informuoja tėvus (globėjus, rūpintojus) apie iškylančias problemas, padeda mokiniams spręsti psichologines, socialines, bendravimo, mokymosi ir kt. problemas, stebi, analizuoja tėvų bei socialinės aplinkos poveikį ugdymui(-si); suburia klasėje dirbančius mokytojus ir kitus specialistus spręsti klasės mokinių švietimo pagalbos teikimo klausimus;
   9. gimnazijos vadovai užtikrina švietimo pagalbos teikimą gimnazijoje;
   10. švietimo pagalbos teikimo formos: individualus darbas su mokiniu; darbas pamokoje, pritaikant tinkamas mokymo(si) užduotis, metodikas ir kt.; darbas su klase ar grupe; darbas su klasių vadovais, mokytojais; darbas su gimnazijos bendruomene; darbas su socialiniais partneriais; mokinių pagalba vieni kitiems;
   11. švietimo pagalbos teikimo rūšys: ugdymo pritaikymas, individualizavimas, diferencijavimas; konsultavimas; tyrimų organizavimas; socialinių ir gyvenimo įgūdžių formavimas; elgesio korekcija, socialiai priimtino elgesio modeliavimas; nusikalstamumo, mokyklos nelankymo, alkoholio, tabako ir kitų psichiką veikiančių medžiagų vartojimo, savižudybių, ŽIV/AIDS, prievartos, smurto ir teisės pažeidimų prevencija;
   12. jeigu dalyko mokytojas pastebi, kad mokiniui yra per sunku (jis nepajėgus) mokytis pagal bendrąją dalyko programą, mokytojas kreipiasi į gimnazijos Vaiko gerovės komisiją (toliau – VGK). VGK svarsto mokinio mokymosi sunkumų priežastis, siūlo galimus pagalbos būdus, bendradarbiauja su mokinio tėvais (globėjais, rūpintojais). Iškilus būtinybei, bendru VGK ir mokinio tėvų (globėjų, rūpintojų) sutarimu, mokinys nukreipiamas į Vilkaviškio rajono švietimo pagalbos tarnybą dėl mokymosi ir švietimo pagalbos teikimo nustatymo;
   13. švietimo pagalba mokiniams, jų tėvams (globėjams, rūpintojams), mokytojams teikiama pagal sudarytus pagalbos mokiniui specialistų tvarkaraščius, kuriuos tvirtina gimnazijos direktorius, suderinus juos su direktoriaus pavaduotoju ugdymui, atsakingu už specialųjį ugdymą, arba pagal susitarimą.
2. Ugdymo procesas organizuojamas ne tik gimnazijoje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus. Ugdymo ne mokyklos aplinkoje organizavimas:
   1. pradiniame ugdyme:
      1. lietuvių kalba, lietuvių kalba ir literatūra, matematika – 1–2 pamokos per pusmetį;
      2. pasaulio pažinimas – 2–3 pamokos per pusmetį (2, 4 klasėse);
      3. visuomeninis ugdymas – 1 pamoka per pusmetį (1, 3 klasėse);
      4. gamtamokslinis ugdymas – 2 pamokos per pusmetį (1, 3 klasėse);
      5. muzika – 1 pamoka per pusmetį;
      6. fizinis ugdymas – 2 pamoka per pusmetį;
      7. dailė ir technologijos – 2 pamokos per pusmetį (2, 4 klasėse);
      8. dailė – 1 pamoka per metus (1, 3 klasėse);
      9. technologijos – 1 pamoka per metus (1, 3 klasėse);
   2. pagrindiniame ir viduriniame ugdyme:
      1. esant dalyko 1–2 savaitinėms pamokoms – bent 1 pamoka per pusmetį;
      2. esant dalyko 3 ir daugiau savaitinėms pamokoms – bent 2 pamokos per pusmetį;
   3. jei pamoka(-os) vyksta gimnazijos teritorijoje, mokytojas tai pažymi elektroninio dienyno „Pastabos“ dalyje prie tos pamokos temos, nurodydamas, kad pamoka vyko gimnazijos teritorijoje;
   4. jei pamoka(-os) vyksta už gimnazijos teritorijos ribų, mokytojas rašo prašymą dėl pamokos(-ų) vedimo kitoje aplinkoje; tai pažymi elektroninio dienyno „Pastabos“ dalyje prie tos pamokos temos, nurodydamas, kur konkrečiai vyko pamoka.
3. Namų darbų tikslas, uždaviniai, skyrimo principai, tikrinimas ir vertinimas reglamentuojamas Vilkaviškio r. Pilviškių „Santakos“ gimnazijos namų darbų skyrimo mokiniams tvarkos apraše, patvirtintame 2023 m. rugpjūčio 31 d. Vilkaviškio r. Pilviškių „Santakos“ gimnazijos direktoriaus įsakymu Nr. V-102.
4. Ugdymo turinio integravimas:
   1. pradiniame, pagrindiniame ir viduriniame ugdyme (2, 4, 6, 8, II ir IV gimn. klasėse) 2023–2024 m. m. į gimnazijos ugdymo turinį (į dalykų programas, neformaliojo švietimo veiklas, klasių valandėles, gimnazijos renginius) integruojamos šios programos: Alkoholio, tabako ir kitų psichiką veikiančių medžiagų vartojimo prevencijos programa, Etninės kultūros bendroji programa, Ugdymo karjerai programa, Sveikatos ir lytiškumo ugdymo bei rengimo šeimai bendroji programa; integracija žymima mokytojų ilgalaikiuose teminiuose planuose ir elektroninio dienyno skiltyje „Pastabos“;
   2. kelių dalykų temų integravimas vyksta atskirų mokytojų iniciatyva (kiekvieno dalyko pravedama bent 1 integruota atskirų dalykų temų pamoka per mokslo metus); tokiu atveju pamoką veda keli mokytojai, jie pildo kiekvienas savo elektroninį dienyną, nurodžius e.dienyne, kad tai integruojama su kitu dalyku pamoka ir pasirinkus e.dienyne mokytoją, su kuriuo integruojama, taip pat skiltyje „Pastabos“ nurodant dalyką, su kuriuo integruojama;
   3. socialinio ir emocinio ugdymo Lions Quest programa integruojama į visas 1–4, 5–8, I–IV gimn. klasių klasės valandėles;
   4. sveikatą stiprinančios mokyklos programą „Sveikatos keliu“, 1–4, 5–8, I–IV gimn. klasėse bus įgyvendinama vykdant numatytas veiklas pagal gimnazijos visuomenės sveikatos specialistės veiklos planą per neformalųjį švietimą bei klasės valandėles.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

1. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Mokyklos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.
2. Mokymosi veiksmingumui didinti pamokų tvarkaraštyje gali būti numatytos ne tik pavienės, bet ir dvi iš eilės viena po kitos to paties dalyko organizuojamos pamokos. Nepertraukiamo mokymosi laikas nustatomas vadovaujantis Higienos norma.
3. Mokymosi krūvio reguliavimas:
   1. pamokų tvarkaraščiai sudaromi vadovaujantis Higienos norma;
   2. atsiskaitomųjų (kontrolinių) darbų reikalavimai nurodyti Vilkaviškio r. Pilviškių „Santakos“ gimnazijos mokinių pasiekimų ir pažangos vertinimo tvarkos apraše (toliau – Vertinimo tvarkos aprašas), patvirtintame gimnazijos direktoriaus 2023 m. rugsėjo 31d. įsakymu Nr. V-102;
   3. pamokose užduotys mokiniams diferencijuojamos:
      1. teikiant skirtingo sudėtingumo užduotis;
      2. numatant skirtingą užduočių kiekį;
      3. sudarant galimybes mokiniams rinktis klasės ir namų darbų užduotis;
      4. leidžiant pasirinkti užduoties atlikimo būdą:
         1. jei mokinys, priimdamas informaciją, remiasi regimuoju suvokimu, gali būti siūloma piešti paveikslėlius, piktogramas, iliustracijas; pabraukti ar kitaip pažymėti žodžius ar teiginius; naudotis spalvomis; piešti paveikslėlių istorijas, kurti plakatus; žiūrėti filmus, televizijos laidas, atliekant užduotis; planuoti mintyse; užsirašyti svarbiausią informaciją lapeliuose;
         2. jei mokinys linkęs remtis girdimuoju suvokimu, gali būti siūloma skaityti pašnibždomis; skaityti tyliai, bet mintyse girdėti žodžius; įrašyti tekstus, dialogus, žodžius, kad mokinys galėtų mokytis klausydamasis; skatinti, kad papasakotų kam nors tai, ką reikia prisiminti; sudaryti sąlygas, kad mokiniai paklausinėtų vieni kitų to, ko mokosi ir papasakotų vienas kitam mokomąją medžiagą (pvz., dirbdami poromis);
         3. jei mokinys geriau mokosi remdamasis kinestetiniu suvokimu, gali būti siūloma ore pirštu „rašyti“ raides, žodžius ar taisykles; deklamuojant eilėraštį, kartojant gramatikos taisykles vaikščioti pagal ritmą arba ritmingai „mušti“ koja; pasitelkti gestus, mimiką: linksėti galva, šypsotis, susiraukti, pakelti antakius ir kt.; kartkartėmis pajudėti, pakilti, padalinti dalomąją medžiagą, pasirąžyti; skaitant tinka neįprasta padėtis (skaityti stovint ar keičiant kūno padėtį); paraštėse žymėtis komentarus (besišypsančius ar piktus veidelius, šauktukus, klaustukus ir kt.); svarbius dalykus užsirašyti ant lapelio ir juos priklijuoti matomose, mokiniui mielose vietose;
      5. leidžiant mokiniams atliktas užduotis pristatyti pasirinktu būdu (pvz., kaip rašto darbą, kaip pranešimą, kaip „minčių žemėlapį“, kaip tinklalapį, kaip garsinį įrašą ir pan.);
   4. mokinio iki 14 metų tėvai (globėjai, rūpintojai), mokinys nuo 14 iki 18 metų turėdamas tėvų (globėjų, rūpintojų) rašytinį sutikimą, gali prašyti atleisti mokinį nuo dalyko (dalykų) dalies ar visų pamokų, jeigu mokinys mokosi arba yra baigęs formalųjį švietimą papildančio ugdymo ar neformaliojo vaikų švietimo programą (muzikos, dailės, menų, sporto ir kitas), kurios turinys yra artimas ar tapatus dalyko bendrajai programai, arba kai mokinys yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas. Tokiu atveju privalu pateikti:
      1. dalyko mokytojui neformaliojo vaikų švietimo programą, pagal kurią mokinys mokosi, ar nuorodą į ją arba formalųjį švietimą papildančio ugdymo programos, pagal kurią mokosi, turinį; atitinkamos ugdymo įstaigos pažymą, kad mokinys joje mokosi (arba neformaliojo švietimo išsilavinimo pažymėjimą, nurodantį atitinkamos programos baigimą); šiuos dokumentus pateikti iki einamų mokslo metų rugsėjo 11 d.;
      2. mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos, mokytojas siūlo mokyklos vadovui atleisti mokinį nuo dalyko dalies pamokų lankymo;
      3. mokyklos vadovo įsakymu mokinys yra atleidžiamas nuo dalyko dalies pamokų lankymo;
      4. pasibaigus pusmečiui (metams) mokiniai, atleisti nuo atitinkamo dalyko pamokų (ar dalies pamokų), privalo pateikti dalyko mokytojui neformaliojo švietimo įstaigos pažymą apie toje įstaigoje specialybės išvestą pusmečio (metinį) įvertinimą (jeigu mokinys dar mokosi neformaliojo švietimo įstaigoje), kurį dalyko mokytojas įrašo į elektroninio dienyno pusmetį (metinį) (arba veda bendrą pažymį iš mokinio turimų pažymių aritmetinio vidurkio ir pusmečio (metinio) įvertinimo neformaliojo švietimo įstaigoje); pradiniame ugdyme – nurodomas pasiekimų lygis;
      5. jei mokinys jau yra baigęs neformaliojo švietimo įstaigą, jis turi atsiskaityti dalyko mokytojui (sutariama individualiai su mokytoju atsiskaitomojo darbo kiekis ir forma rugsėjo / sausio mėn.) ne mažiau kaip vieną kartą per pusmetį, dalyvaudamas pamokoje su savo klase;
   5. mokiniui pageidaujant, jeigu jis yra einamųjų metų nacionalinių ar tarptautinių olimpiadų, konkursų prizininkas, jis gali būti atleistas nuo dalyko dalies ar visų pamokų lankymo. Mokiniui pateikus prašymą mokyklos vadovui, mokyklos vadovo įsakymu mokinys yra atleidžiamas nuo dalyko dalies ar visų pamokų lankymo. Nuo visų ar dalies pamokų lankymo to dalyko, kurio mokinys laikys nacionalinį mokinių pasiekimų patikrinimą, pagrindinio ugdymo pasiekimų patikrinimą ar brandos egzaminą, mokinys neatleidžiamas;
   6. jei mokinys atleistas nuo dalyko pamokų kaip esantis tarptautinių ar nacionalinių olimpiadų, konkursų nugalėtojas, pusmečiuose ir metiniame įvertinime dalyko mokytojas įrašo įvertinimą „10“, tačiau mokinys turi atsiskaityti dalyko mokytojui (sutariama individualiai su mokytoju atsiskaitomojo darbo kiekis ir forma rugsėjo / sausio mėn.) ne mažiau kaip vieną kartą per pusmetį, dalyvaudamas pamokoje su savo klase;
   7. jei mokinys, kuris pagal susitarimą privalo atsiskaityti už dalyko, kurio pamokų jam leista nelankyti ir kuris jau yra baigęs neformaliojo švietimo įstaigą, programą, be pateisinamos priežasties laiku neatsiskaito, jis privalo toliau lankyti atitinkamo dalyko pamokas;
   8. kai mokinys atstovauja gimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu jo poilsio dienos gali būti nukeliamos į artimiausias darbo dienas. Gimnazija gali suteikti laisvą nuo pamokų laiką pasiruošti dalyvauti ir dalyvaujant šalies ir tarptautinėse olimpiadose, varžybose. Šis laikas yra įskaitomas į mokinio ugdymosi dienų skaičių;
   9. atleisti nuo dalyko pamokų mokiniai, suderinę su klasės vadovu ir tėvais, gali pirmą arba paskutinę pamoką pagal pamokų tvarkaraštį būti namuose, o kitų pamokų metu – užsiimti kita veikla bibliotekoje, klasėje-laboratorijoje, IT kabinete ar ilsėtis.
4. Individualus ugdymo planas sudaromas mokiniui, kuris:
   1. mokosi pagal vidurinio ugdymo programą (žr. 5 priedą);
   2. atvykęs arba grįžęs iš užsienio (žr. 4 priedą);
   3. mokomas namie pagal gydytojų konsultacinės komisijos rekomendacijas (žr. 3 priedą);
   4. turi specialiųjų ugdymosi poreikių (žr. 2 priedą);
   5. ypatingų gabumų mokiniui, siekiančiam aukštų mokymosi pasiekimų (žr. 3 priedą).
5. Laikinosios grupės sudaromos:
   1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;
   2. sujungiant paralelių ar gretimų klasių besimokančiuosius į laikinai sudarytą grupę dorinio ugdymo (tikybos arba etikos) pamokoms, kai klasėje dorinį ugdymą (tikybą arba etiką) yra pasirinkę iki 6 mokinių (imtinai);
   3. informatikos ar informacinių technologijų, technologijų dalykams mokyti, atsižvelgiant į darbo vietų kabinetuose skaičių;
   4. užsienio kalboms mokyti, jei klasėje mokosi ne mažiau kaip 20 mokinių pagal pradinio ugdymo programą, ne mažiau kaip 21 mokinys – pagal pagrindinio ir vidurinio ugdymo programas.
6. Integruoto turinio pilietiškumo ir gynybos įgūdžių formavimo veikla įgyvendinama I gimn. klasių mokiniams, ją vykdo Lietuvos šaulių sąjunga. Integruotai ugdymo veiklai įgyvendinti skiriamos 3 ugdymo dienos per mokslo metus. Iš anksto su Lietuvos šaulių sąjunga numatoma ir suderinama organizavimo laikas ir eiga. Mokiniai iš anksto supažindinami su planuojamos organizuoti integruotos ugdymo veiklos tikslais ir turiniu, siejant su dalykų bendrųjų programų turiniu. 3 dienų trukmės integruotoms ugdymo veikloms organizuoti pertvarkomas pamokų tvarkaraštis, siekiant užtikrinti sklandų ugdymo procesą mokykloje. Apie mokinių dalyvavimą integruotose ugdymo veiklose mokykla informuoja mokinių tėvus (globėjus, rūpintojus).
7. Mokiniams, kurie mokosi savarankišku ugdymo proceso būdu, mokykla teikia konsultacijas. Konsultacijos gali būti pavienės ar grupinės, susidarius didesniam mokinių skaičiui. Konsultacijoms skiriama iki 15 procentų Ugdymo plano 48, 52, 59, 61 punktuose nustatyto metinių arba savaitinių pamokų skaičiaus. Konsultacijos gali būti organizuojamos įvairiais mokymo proceso organizavimo būdais. Joms organizuoti sudaromas tvarkaraštis.

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

1. Mokiniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas) (toliau šiame skirsnyje – Pasiekimų patikrinimas) ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.
2. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.
3. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos teikiamos ne didesnėse kaip 5 mokinių grupėse. Konsultacijos organizuojamos ne pamokų metu pagal iš anksto mokiniams žinomą tvarkaraštį. Jei mokinys nedalyvauja paskirtose konsultacijose, apie tai mokykla informuoja tėvus (globėjus, rūpintojus). Mokinio praleistos konsultacijos nėra kompensuojamos.
4. Mokymosi pagalbos teikimas reglamentuojamas Vilkaviškio rajono Savivaldybės tarybos nustatyta tvarka.

**PENKTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

1. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.
2. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.
3. Mokiniui, kuris mokosi namie:
   1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:
      1. 1–3 klasėse skiriama 315 pamokų per mokslo metus (9 pamokos per savaitę);
      2. 4 klasėje skiriama 385 pamokos per mokslo metus (11 pamokų per savaitę);
   2. mokiniui, kuris mokosi namie pagal pagrindinio ar pagal vidurinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:
      1. 5–6 klasėse skiriamos 444 pamokos per mokslo metus (12 pamokų per savaitę);
      2. 7–8 klasėse skiriama 481 pamoka per mokslo metus (13 pamokų per savaitę);
      3. I–II gimnazijos klasėse skiriamos 555 pamokos per mokslo metus (15 pamokų per savaitę);
      4. III gimnazijos klasėje skiriamos 504 pamokos (14 pamokų per savaitę);
      5. IV gimnazijos klasėje skiriamos 476 pamokos per mokslo metus (14 pamokų per savaitę).
4. Suderinus su mokinio tėvais (globėjais, rūpintojais) mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, pagal vidurinio ugdymo programą – meninio ugdymo, laisvai pasirenkamų dalykų ir modulių, fizinio ugdymo, neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.
5. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.
6. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.
7. Mokinys gali būti ugdomas (ugdytis) šeimoje pagal pradinio, pagrindinio ar vidurinio ugdymo programą. Gimnazija padeda mokinio tėvams (globėjams, rūpintojams) organizuoti vaikų ugdymą šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**ŠEŠTASIS SKIRSNIS**

**UGDYMO PROCESO ORGANIZAVIMO YPATUMAI 2023–2024 MOKSLO METAIS**

1. Direktoriaus pavaduotojai ugdymui koordinuoja 2022 m. pradinio, pagrindinio ir vidurinio ugdymo bendrųjų programų įgyvendinimą.
2. Pradedant įgyvendinti 2022 m. pradinio, pagrindinio ir vidurinio ugdymo bendrųjų programas pirmąją mokslo metų pamoką mokiniai supažindinami su dalyko turiniu, mokinių pasiekimų vertinimu, tai įrašoma elektroniniame dienyne prie pamokos temos. Mokinių tėvai supažindinami klasės ir visuotiniame tėvų susirinkime rugsėjo mėnesį.
3. Mokytojai, įvertinę dalyko mokymosi turinio pasikeitimus, 3, 5, 7, I gimn. klasių ugdymo procese kompensuoja mokymosi turinio trūkstamas temas (temos suplanuojamos dalykų ilgalaikiuose planuose).
4. 2022 m. Pradinio, pagrindinio ugdymo bendrųjų programų dalykų mokymosi turinys, apimant 70 proc. bendruosiuose ugdymo planuose dalykui numatytų metinių pamokų. Likusias pamokas (30 proc.):
   1. 2023–2024 m. m. 3, 5, 7 klasėse, I gimn. klasėje mokytojai panaudoja bendrųjų programų skirtumams likviduoti, 1 klasėje – mokinių žinioms ir gebėjimams įtvirtinti, integruojamoms pamokoms, tiriamajai projektinei veiklai;
   2. 2024–2025 m. m. 3, 5, 7 klasėse, I gimn. klasėje mokytojai panaudoja bendrųjų programų skirtumams likviduoti, 1, 2, 4, 6, 8 klasėse, II gimn. klasėje – mokinių žinioms ir gebėjimams įtvirtinti, integruojamoms pamokoms, tiriamajai projektinei veiklai.

**SEPTINTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU IR**

**KASDIENIU MOKYMO PROCESO ORGANIZAVIMO BŪDU**

1. Gimnazija numato dalį ugdymo proceso įgyvendinti nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus, o I–IV gimn. klasių mokiniams – iki 30 procentų:
   1. įgyvendinant gimnazijos vykdomus projektus, kuriems numatytas finansavimas ir kurių metu dauguma gimnazijos pedagogų turi dalyvauti numatytuose projektuose kvalifikacijos kėlimo ar kituose renginiuose, visų klasių mokiniams pamokos gali būti vykdomos nuotoliniu būdu;
   2. kvalifikacijos kėlimo ir kituose renginiuose, kuriuose dalyvauja dauguma gimnazijos pedagogų – visų klasių mokiniams.
2. Mokykla, planuojanti ugdymo procesą organizuoti nuotoliniu mokymo proceso organizavimo būdu, vadovaujasi Mokymo nuotoliniu mokymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.
3. Ugdymą nuotoliniu būdu gimnazija organizuoja virtualioje mokymo(si) aplinkoje Moodle (<https://pilviskiai.vma.lm.lt/>).
4. Mokiniai ir jų tėvai (globėjai, rūpintojai) iš anksto informuojami dėl nuotolinio mokymo būdo naudojimo ugdymo procese.
5. Gimnazija, pradėjusi organizuoti ugdymo procesą nuotoliniu mokymo proceso organizavimo būdu, pritaiko pamokų tvarkaraštį sinchroniniam ugdymui organizuoti (jis iš anksto skelbiamas gimnazijos svetainėje www.pilviskiai.lm.lt). Sinchroninio ugdymo nepertraukiama trukmė – 90 min. Nustatoma pertraukų trukmė, iš kurių viena – ilgesnės trukmės, skirta pietų pertraukai.
6. Mokinys, išvykęs gyventi ar (ir) mokytis į užsienį, gali mokytis lietuvių kalbos, Lietuvos istorijos, Lietuvos geografijos:
   1. nuotoliniu mokymo proceso organizavimo būdu pavienio mokymosi forma, skiriant iki 15 procentų Ugdymo plano 48, 52, 59, 61 punktuose kasdieniam mokymo proceso organizavimo būdui nustatyto minimalaus metinių ir (ar) savaitinių pamokų skaičiaus;
   2. nuotoliniu mokymo proceso organizavimo būdu grupinio mokymosi forma. Šiuo atveju lietuvių kalbai mokyti skiriama 50 procentų, Lietuvos istorijai, Lietuvos geografijai – 30 procentų Ugdymo plano 48, 52, 59, 61 punktuose nustatyto minimalaus metinių ir (ar) savaitinių pamokų skaičiaus.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

1. Pamokų skaičius 2008 m. ir 2022 m. Pradinio ugdymo bendrosioms programoms įgyvendinti per mokslo metus ir per savaitę:
   1. 2023–2024 mokslo metais:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klasė / dalykai | 1a | 1b | 2a | 2b | 3a | 3b | 4a | 4b | Iš viso skiriama pamokų pradinio ugdymo progra-mai |
| Dorinis ugdymas | | | | | | | | | |
| Dorinis ugdymas (tikyba) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| Dorinis ugdymas (etika) |  |  |  |  |  |  |  |  |  |
| Kalbinis ugdymas | | | | | | | | | |
| Lietuvių kalba | – | – | 245 (7) | 245 (7) | – | – | 245 (7) | 245 (7) | 490 (14) |
| Lietuvių kalba ir literatūra | 280 (8) | 280 (8) | – | – | 245 (7) | 245 (7) | – | – | 525 (15) |
| Užsienio kalba (anglų) | – | – | 70 (2) | 70 (2) | – | – | 70 (2) | 70 (2) | 140 (4) |
| Užsienio kalba (pirmoji, anglų) | – | – | – | – | 70 (2) | 70 (2) | – | – | 70 (2) |
| Visuomeninis ugdymas | | | | | | | | | |
| Visuomeninis ugdymas | 35 (1) | 35 (1) | – | – | 35 (1) | 35 (1) | – | – | 70 (2) |
| Matematinis, gamtamokslinis ir technologinis ugdymas | | | | | | | | | |
| Gamtos mokslai | 35 (1) | 35 (1) | – | – | 35 (1) | 35 (1) | – | – | 70 (2) |
| Pasaulio pažinimas | – | – | 70 (2) | 70 (2) | – | – | 70 (2) | 70 (2) | 140 (4) |
| Matematika | 140 (4) | 140 (4) | 175 (5) | 175 (5) | 175 (5) | 175 (5) | 175 (5) | 175 (5) | 665 (19) |
| Technologijos | 35 (1) | 35 (1) | – | – | 35 (1) | 35 (1) | – | – | 70 (2) |
| Meninis ugdymas | | | | | | | | | |
| Dailė | 35 (1) | 35 (1) | – | – | 35 (1) | 35 (1) | – | – | 70 (2) |
| Dailė ir technologijos | – | – | 70 (2) | 70 (2) | – | – | 70 (2) | 70 (2) | 140 (4) |
| Muzika | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 280 (8) |
| Šokis | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| Fizinis ir sveikatos ugdymas | | | | | | | | | |
| Fizinis ugdymas\* | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 420 (12) |
| Privalomų ugdymo valandų skaičius mokiniui | **805 (23)** | **805 (23)** | **875 (25)** | **875 (25)** | **875 (25)** | **875 (25)** | **875 (25)** | **875 (25)** | **3430 (98)** |
| Pamokos, skiriamos mokinių ugdymosi poreikiams tenkinti: informatika | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| ***Iš viso:*** | ***840 (24)*** | ***840 (24)*** | ***910 (26)*** | ***910 (26)*** | ***910 (26)*** | ***910 (26)*** | ***910 (26)*** | ***910 (26)*** | ***3570 (102)*** |
| Neformaliojo švietimo valandos | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 280 (8) |

\* fizinis ugdymas įgyvendinimas pagal pagrindinio ugdymo kūno kultūros bendrąją programą.

* 1. 2024–2025 mokslo metais:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Klasė / dalykai | 1a | 1b | 2a | 2b | 3a | 3b | 4a | 4b | Iš viso skiriama pamokų pradinio ugdymo progra-mai |
| Dorinis ugdymas | | | | | | | | | |
| Dorinis ugdymas (tikyba) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| Dorinis ugdymas (etika) |  |  |  |  |  |  |  |  |  |
| Kalbinis ugdymas | | | | | | | | | |
| Lietuvių kalba ir literatūra | 280 (8) | 280 (8) | 245 (7) | 245 (7) | 245 (7) | 245 (7) | 245 (7) | 245 (7) | 1015 (29) |
| Užsienio kalba (pirmoji, anglų) | – | – | 70 (2) | 70 (2) | 70 (2) | 70 (2) | 70 (2) | 70 (2) | 210 (6) |
| Visuomeninis ugdymas | | | | | | | | | |
| Visuomeninis ugdymas | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| Matematinis, gamtamokslinis ir technologinis ugdymas | | | | | | | | | |
| Gamtos mokslai | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| Matematika | 140 (4) | 140 (4) | 175 (5) | 175 (5) | 175 (5) | 175 (5) | 175 (5) | 175 (5) | 665 (19) |
| Technologijos | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| Meninis ugdymas | | | | | | | | | |
| Dailė | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| Muzika | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 280 (8) |
| Šokis | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| Fizinis ir sveikatos ugdymas | | | | | | | | | |
| Fizinis ugdymas | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 105 (3) | 420 (12) |
| **Privalomų ugdymo valandų skaičius mokiniui** | **805 (23)** | **805 (23)** | **875 (25)** | **875 (25)** | **875 (25)** | **875 (25)** | **875 (25)** | **875 (25)** | **3430 (98)** |
| Pamokos, skiriamos mokinių ugdymosi poreikiams tenkinti: informatika | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 35 (1) | 140 (4) |
| ***Iš viso:*** | ***840 (24)*** | ***840 (24)*** | ***910 (26)*** | ***910 (26)*** | ***910 (26)*** | ***910 (26)*** | ***910 (26)*** | ***910 (26)*** | ***3570 (102)*** |
| Neformalusis vaikų švietimas | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 70 (2) | 280 (8) |

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

1. Pradinio ugdymo programos dalykų turinio įgyvendinimo ypatumai:
   1. dorinis ugdymas:
      1. mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą parenka mokinio tėvai (globėjai, rūpintojai) 1 klasėje;
      2. prašymo dėl dorinio ugdymo dalyko kas metai rašyti nereikia, jei jis nekeičiamas;
      3. keisti dorinio ugdymo dalyką galima tik pasibaigus mokslo metams. Tokiu atveju prašymą keisti dorinio ugdymo dalyką rašo tėvai (globėjai, rūpintojai);
   2. pirmosios užsienio kalbos mokymas:
      1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;
      2. mokykla siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš dviejų Europos kalbų (anglų, vokiečių);
   3. socialinis / visuomeninis ir gamtamokslinis ugdymas:
      1. 2023–2024 mokslo metais 2 ir 4 klasėje socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;
      2. 2023–2024 mokslo metais 1 ir 3 klasėse, o 2024–2025 mokslo metais 1–4 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;
   4. fizinis ugdymas:
      1. specialiosios medicininės fizinio pajėgumo grupės organizuojamos taip:
         1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;
         2. vaiko tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;
   5. meninis ugdymas (dailė ir technologijos, muzika, šokis, teatras):
      1. 2023–2024 mokslo metais 2 ir 4 klasėse, kai valandos skiriamos dailės ir technologijų dalykui, technologiniam ugdymui rekomenduojama skirti ne mažiau kaip vieną trečiąją dailės ir technologijų dalykui skiriamo laiko;
   6. informatika:
      1. skaitmeninei mokinių kompetencijai ugdyti per visus dalykus ugdymo procese naudojamos šiuolaikinės skaitmeninės technologijos;
      2. atskira informatikos pamoka, skiriama iš pamokų, skirtų mokinių poreikiams tenkinti, ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo, įgyvendinama Informatikos bendroji programa;
   7. Etninės kultūros bendroji programa įgyvendinama integruojant temas į kitus dalykus;
   8. Gyvenimo įgūdžių bendroji programa 2023–2024 mokslo metais 1 ir 3 klasėse, o 2024–2025 mokslo metais 1–4 klasėse įgyvendinama integruojant temas į kitus dalykus.
2. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas.
3. Ugdymo procese nuolat stebima mokinių mokymosi pažanga ir prireikus teikiama savalaikė mokymosi pagalba.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

1. Pamokų skaičius 2008 m. ir 2022 m. Pagrindinio ugdymo bendrosioms programoms įgyvendinti grupinio mokymosi forma kasdieniu ir nuotoliniu mokymo proceso organizavimo būdu per mokslo metus ir per savaitę:
   1. 2023–2024 mokslo metais:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Klasė, dalykai | 5a | 5b | 6a | 6b | 7a | 7b | 8a | 8b | Pagrindinio ugdymo programos pirmoje dalyje (5–8 klasės) | Ia gimn. | Ib gimn. | IIa gimn. | IIb gimn. | Pagrindinio ugdymo programoje (iš viso) |
| Dorinis ugdymas | | | | | | | | | | | | | | |
| Dorinis ugdymas (tikyba) | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 148 (4) | 37 (1) | 37 (1) | 37 (1) | 37 (1) | 222 (6) |
| Dorinis ugdymas (etika) |  |  |  |  |  |  |  |  |  |  |  |  |  |  |
| Kalbinis ugdymas | | | | | | | | | | | | | | |
| Lietuvių kalba ir literatūra | 185 (5) | 185 (5) | 185 (5) | 185 (5) | 185 (5) | 185 (5) | 185 (5) | 185 (5) | 740 (20) | 148 (4) | 148 (4) | 185 (5) | 185 (5) | 1073 (29) |
| Užsienio kalba (pirmoji) | 111 (3) | 111 (3) | 111 (3) | 111 (3) | 111 (3) | 111 (3) | 111 (3) | 111 (3) | 444 (12) | 111 (3) | 111 (3) | 111 (3) | 111 (3) | 666 (18) |
| Užsienio kalba (antroji) | – | – | 74 (2) | 74 (2) | 74 (2) | 74 (2) | 74 (2) | 74 (2) | 222 (6) | 74 (2) | 74 (2) | 74 (2) | 74 (2) | 370 (10) |
| Matematinis ugdymas, informacinės technologijos | | | | | | | | | | | | | | |
| Matematika | 148 (4) | 148 (4) | 148 (4) | 148 (4) | 148 (4) | 148 (4) | 148 (4) | 148 (4) | 592 (16) | 148 (4) | 148 (4) | 148 (4) | 148 (4) | 888 (24) |
| Informacinės technologijos | – | – | 37 (1) | 37 (1) | – | – | 18,5 (0,5) | 18,5 (0,5) | 55,5 (1,5) | – | – | 37 (1) | 37 (1) | 92,5 (2,5) |
| Informatika | 37 (1) | 37 (1) | – | – | 37 (1) | 37 (1) | – | – | 74 (2) | 37 (1) | 37 (1) | – | – | 111 (3) |
| Gamtamokslinis ugdymas | | | | | | | | | | | | | | |
| Gamta ir žmogus | – | – | 74 (2) | 74 (2) | – | – | – | – | 74 (2) | – | – | – | – | 74 (2) |
| Gamtos mokslai | 74 (2) | 74 (2) | – | – | – | – | – | – | 74 (2) | – | – | – | – | 74 (2) |
| Biologija | – | – | – | – | 74 (2) | 74 (2) | 37 (1) | 37 (1) | 111 (3) | 74 (2) | 74 (2) | 37 (1) | 37 (1) | 222 (6) |
| Chemija | – | – | – | – | – | – | 74 (2) | 74 (2) | 74 (2) | 74 (2) | 74 (2) | 74 (2) | 74 (2) | 222 (6) |
| Fizika | – | – | – | – | 37 (1) | 37 (1) | 74 (2) | 74 (2) | 111 (3) | 74 (2) | 74 (2) | 74 (2) | 74 (2) | 259 (7) |
| Socialinis ugdymas | | | | | | | | | | | | | | |
| Istorija | 74 (2) | 74 (2) | 74 (2) | 74 (2) | 74 (2) | 74 (2) | 74 (2) | 74 (2) | 296 (8) | 74 (2) | 74 (2) | 74 (2) | 74 (2) | 444 (12) |
| Pilietiškumo pagrindai | – | – | – | – | – | – | – | – | – | 37 (1) | 37 (1) | 37 (1) | 37 (1) | 74 (2) |
| Socialinė-pilietinė veikla | 20 | 20 | 10 | 10 | 20 | 20 | 10 | 10 | 60 | 20 | 20 | 10 | 10 | 90 |
| Geografija | – | – | 74 (2) | 74 (2) | 74 (2) | 74 (2) | 74 (2) | 74 (2) | 222 (6) | 74 (2) | 74 (2) | 37 (1) | 37 (1) | 333 (9) |
| Ekonomika ir verslumas | – | – | – | – | – | – | – | – | – | – | – | 37 (1) | 37 (1) | 37 (1) |
| Meninis ugdymas | | | | | | | | | | | | | | |
| Dailė | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 148 (4) | 37 (1) | 37 (1) | 37 (1) | 37 (1) | 222 (6) |
| Muzika | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 148 (4) | 37 (1) | 37 (1) | 37 (1) | 37 (1) | 222 (6) |
| Technologijos, fizinis ir sveikatos ugdymas | | | | | | | | | | | | | | |
| Technologijos | 74 (2) | 74 (2) | 74 (2) | 74 (2) | 74 (2) | 74 (2) | 37 (1) | 37 (1) | 259 (7) | 37 (1) | 37 (1) | 37 (1) | 37 (1) | 333 (9) |
| Fizinis ugdymas | 111 (3) | 111 (3) | 111 (3)\* | 111 (3)\* | 111 (3) | 111 (3) | 111 (3)\* | 111 (3)\* | 444 (12) | 74 (2) | 74 (2) | 74 (2)\* | 74 (2)\* | 592 (16) |
| Gyvenimo įgūdžiai | 37 (1) | 37 (1) | – | – | 37 (1) | 37 (1) | – | – | 74 (2) | 18,5 (0,5) | 18,5 (0,5) | – | – | 92,5 (2,5) |
| **Privalomų ugdymo valandų skaičius mokiniui** | **962 (26)** | **962 (26)** | **1073 (29)** | **1073 (29)** | **1147 (31)** | **1147 (31)** | **1128,5 (30,5)** | **1128,5 (30,5)** | **4310,5 (116,5)** | **1165,5 (31,5)** | **1165,5 (31,5)** | **1147 (31)** | **1147 (31)** | **6623 (179)** |
| Pamokos mokinio ugdymo poreikiams tenkinti: |  |  |  |  |  |  |  |  |  |  |  |  |  |  |
| Užsienio kalba (pirmoji) | 37 (1) | 37 (1) | – | – | – | – | – | – | 37 (1) | – | – | – | – | 37 (1) |
| Lietuvių kalbos ir literatūros ilgalaikės konsultacijos | – | – | 18,5 (0,5) | 18,5 (0,5) | 18,5 (0,5) | 18,5 (0,5) | 18,5 (0,5) | 18,5 (0,5) | 111 (3) | – | – | – | – | 111 (3) |
| Matematikos ilgalaikės konsultacijos | – | – | 18,5 (0,5) | 18,5 (0,5) | 18,5 (0,5) | 18,5 (0,5) | 18,5 (0,5) | 18,5 (0,5) | 111 (3) | – | – | – | – | 111 (3) |
| Lietuvių kalbos ir literatūros modulis | – | – | – | – | – | – | – | – | – | 18,5 (0,5) | 18,5 (0,5) | 18,5 (0,5) | 18,5 (0,5) | 37 (1) |
| Matematikos modulis | – | – | – | – | – | – | – | – | – | 18,5 (0,5) | 18,5 (0,5) | 18,5 (0,5) | 18,5 (0,5) | 37 (1) |
| Ugdymas karjerai | – | – | – | – | – | – | – | – | – | 37 (1) | 37 (1) | 37 (1) | 37 (1) | 74 (2) |
| ***Pamokų skaičius mokiniui per savaitę*** | ***999 (27)*** | ***999 (27)*** | ***1110 (30)*** | ***1110 (30)*** | ***1174 (32)*** | ***1174 (32)*** | ***1165,5 (31,5)*** | ***1165,5 (31,5)*** | ***4569,5 (123,5)*** | ***1239,5 (33,5)*** | ***1239,5 (33,5)*** | ***1221 (33)*** | ***1221 (33)*** | ***7030 (190)*** |
| **Neformalusis vaikų švietimas** | 37 (1) | 37 (1) | 74 (2) | 74 (2) | 74 (2) | 74 (2) | 74 (2) | 74 (2) | 259 (7) | 74 (2) | 74 (2) | 74 (2) | 74 (2) | 407 (11) |

\* fizinis ugdymas įgyvendinamas pagal kūno kultūros bendrąją programą

* 1. 2024–2025 mokslo metais:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Klasė, dalykai | 5a | 5b | 6a | 6b | 7a | 7b | 8a | 8b | Pagrindinio ugdymo programos pirmoje dalyje (5–8 klasės) | Ia gimn. | Ib gimn. | IIa gimn. | IIb gimn. | Pagrindinio ugdymo programoje (iš viso) |
| Dorinis ugdymas | | | | | | | | | | | | | | |
| Dorinis ugdymas (tikyba) | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 148 (4) | 37 (1) | 37 (1) | 37 (1) | 37 (1) | 222 (6) |
| Dorinis ugdymas (etika) |  |  |  |  |  |  |  |  |  |  |  |  |  |  |
| Kalbinis ugdymas | | | | | | | | | | | | | | |
| Lietuvių kalba ir literatūra | 185 (5) | 185 (5) | 185 (5) | 185 (5) | 185 (5) | 185 (5) | 185 (5) | 185 (5) | 740 (20) | 148 (4) | 148 (4) | 185 (5) | 185 (5) | 1073 (29) |
| Užsienio kalba (pirmoji) | 111 (3) | 111 (3) | 111 (3) | 111 (3) | 111 (3) | 111 (3) | 111 (3) | 111 (3) | 444 (12) | 111 (3) | 111 (3) | 111 (3) | 111 (3) | 666 (18) |
| Užsienio kalba (antroji) | – | – | 74 (2) | 74 (2) | 74 (2) | 74 (2) | 74 (2) | 74 (2) | 222 (6) | 74 (2) | 74 (2) | 74 (2) | 74 (2) | 370 (10) |
| Matematinis ugdymas, gamtamokslinis ir technologinis ugdymas | | | | | | | | | | | | | | |
| Matematika | 148 (4) | 148 (4) | 148 (4) | 148 (4) | 148 (4) | 148 (4) | 148 (4) | 148 (4) | 592 (16) | 148 (4) | 148 (4) | 148 (4) | 148 (4) | 888 (24) |
| Informatika | 37 (1) | 37 (1) | 37 (1) | 37 (1) | 37 (1) | 37 (1) | – | – | 111 (3) | 37 (1) | 37 (1) | 37 (1) | 37 (1) | 185 (5) |
| Gamtos mokslai | 74 (2) | 74 (2) | 74 (2) | 74 (2) | – | – | – | – | 148 (4) | – | – | – | – | 148(4) |
| Biologija | – | – | – | – | 74 (2) | 74 (2) | 37 (1) | 37 (1) | 111 (3) | 74 (2) | 74 (2) | 37 (1) | 37 (1) | 222 (6) |
| Chemija | – | – | – | – | – | – | 74 (2) | 74 (2) | 74 (2) | 74 (2) | 74 (2) | 74 (2) | 74 (2) | 222 (6) |
| Fizika | – | – | – | – | 37 (1) | 37 (1) | 74 (2) | 74 (2) | 111 (3) | 74 (2) | 74 (2) | 74 (2) | 74 (2) | 259 (7) |
| Technologijos | 74 (2) | 74 (2) | 74 (2) | 74 (2) | 74 (2) | 74 (2) | 37 (1) | 37 (1) | 259 (7) | 37 (1) | 37 (1) | 55,5 (1,5) | 55,5 (1,5) | 351,5 (9,5) |
| Visuomeninis ugdymas | | | | | | | | | | | | | | |
| Etninė kultūra\* |  |  |  |  |  |  |  |  |  |  |  |  |  |  |
| Istorija | 74 (2) | 74 (2) | 74 (2) | 74 (2) | 74 (2) | 74 (2) | 74 (2) | 74 (2) | 296 (8) | 74 (2) | 74 (2) | 74 (2) | 74 (2) | 444 (12) |
| Geografija | – | – | 74 (2) | 74 (2) | 74 (2) | 74 (2) | 74 (2) | 74 (2) | 222 (6) | 74 (2) | 74 (2) | 37 (1) | 37 (1) | 333 (9) |
| Ekonomika ir verslumas | – | – | – | – | – | – | – | – | – | – | – | 37 (1) | 37 (1) | 37 (1) |
| Pilietiškumo pagrindai | – | – | – | – | – | – | – | – | – | 37 (1) | 37 (1) | 37 (1) | 37 (1) | 74 (2) |
| Meninis ugdymas | | | | | | | | | | | | | | |
| Dailė | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 148 (4) | 37 (1) | 37 (1) | 37 (1) | 37 (1) | 222 (6) |
| Muzika | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 37 (1) | 148 (4) | 37 (1) | 37 (1) | 37 (1) | 37 (1) | 222 (6) |
| Fizinis ir sveikatos ugdymas | | | | | | | | | | | | | | |
| Fizinis ugdymas | 111 (3) | 111 (3) | 111 (3) | 111 (3) | 111 (3) | 111 (3) | 111 (3) | 111 (3) | 444 (12) | 74 (2) | 74 (2) | 74 (2) | 74 (2) | 592 (16) |
| Gyvenimo įgūdžiai | 37 (1) | 37 (1) | 18,5 (0,5) | 18,5 (0,5) | 37 (1) | 37 (1) | 18,5 (0,5) | 18,5 (0,5) | 111 (3) | 18,5 (0,5) | 18,5 (0,5) | 18,5 (0,5) | 18,5 (0,5) | 148 (7) |
| Socialinė-pilietinė veikla | 20 | 20 | 20 | 20 | 20 | 20 | 20 | 20 | 80 | 20 | 20 | 20 | 20 | 120 |
| **Privalomų ugdymo valandų skaičius mokiniui** | **962 (26)** | **962 (26)** | **1091,5 (29,5)** | **1091,5 (29,5)** | **1147 (31)** | **1147 (31)** | **1128,5 (30,5)** | **1128,5 (30,5)** | **4329 (117)** | **1165,5 (31,5)** | **1165,5 (31,5)** | **1184 (32)** | **1184 (32)** | **6678,5 (180,5)** |
| Pamokos mokinio ugdymo poreikiams tenkinti: |  |  |  |  |  |  |  |  |  |  |  |  |  |  |
| Užsienio kalba (pirmoji) | 37 (1) | 37 (1) | – | – | – | – | – | – | 37 (1) | – | – | – | – | 37 (1) |
| Lietuvių kalbos ir literatūros ilgalaikės konsultacijos | – | – | 18,5 (0,5) | 18,5 (0,5) | 18,5 (0,5) | 18,5 (0,5) | 18,5 (0,5) | 18,5 (0,5) | 111 (3) | – | – | – | – | 111 (3) |
| Matematikos ilgalaikės konsultacijos | – | – | 18,5 (0,5) | 18,5 (0,5) | 18,5 (0,5) | 18,5 (0,5) | 18,5 (0,5) | 18,5 (0,5) | 111 (3) | – | – | – | – | 111 (3) |
| Lietuvių kalbos ir literatūros modulis | – | – | – | – | – | – | – | – | – | 18,5 (0,5) | 18,5 (0,5) | 18,5 (0,5) | 18,5 (0,5) | 37 (1) |
| Matematikos modulis | – | – | – | – | – | – | – | – | – | 18,5 (0,5) | 18,5 (0,5) | 18,5 (0,5) | 18,5 (0,5) | 37 (1) |
| Ugdymas karjerai | – | – | – | – | – | – | – | – | – | 37 (1) | 37 (1) | 37 (1) | 37 (1) | 74 (2) |
| **Pamokų skaičius mokiniui per savaitę** | ***999 (27)*** | ***999 (27)*** | ***1128,5 (30,5)*** | ***1128,5 (30,5)*** | ***1174 (32)*** | ***1174 (32)*** | ***1165,5 (31,5)*** | ***1165,5 (31,5)*** | ***4588 (124)*** | ***1239,5 (33,5)*** | ***1239,5 (33,5)*** | ***1258 (34)*** | ***1258 (34)*** | ***7085,5 (191,5)*** |
| **Neformalusis vaikų švietimas** | 37 (1) | 37 (1) | 74 (2) | 74 (2) | 74 (2) | 74 (2) | 74 (2) | 74 (2) | 259 (7) | 74 (2) | 74 (2) | 74 (2) | 74 (2) | 407 (11) |

\* įgyvendinama integruojant į dalykų turinį

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

1. Mokiniui, kuris pradeda mokytis pagal pagrindinio ugdymo programos pirmąją dalį, naujai atvykusiems mokiniams skiriamas vieno mėnesio adaptacinis laikotarpis. Pasibaigus skirtam adaptacijos laikui, galima skirti papildomą laiką adaptacijai, jeigu iki tol mokinys ne iki galo adaptuojasi. Adaptacijos laikotarpiu rekomenduojama stebėti individualią pažangą, mokinių pasiekimų ir pažangos nepatenkinamais pažymiais nevertinti.
2. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą. Socialinė-pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų 9 priede nurodytais principais. Socialinės-pilietinės veiklos įgyvendinimas pateikiamas Ugdymo plano 6 priede. Socialinės-pilietinės veiklos trukmė:
   1. 2023–2024 mokslo metais:
      1. 6, 8, II gimn. klasių mokiniams ne mažiau kaip 10 pamokų (valandų);
      2. 5, 7, I gimn. klasių mokiniams ne mažiau kaip 20 pamokų (valandų);
   2. 2024–2025 mokslo metais 5–8, I–II gimn. klasių mokiniams ne mažiau kaip 20 pamokų (valandų).
3. Mokymosi turinio įgyvendinimo organizavimas:
   1. dorinis ugdymas (etika arba tikyba):
      1. mokiniui iki 14 metų vieną iš dorinio ugdymo dalykų: etiką arba tradicinės religinės bendruomenės ar bendrijos tikybą parenka mokinio tėvai (globėjai, rūpintojai) 5 klasėje, o nuo 14 metų mokinys savarankiškai renkasi pats;
      2. prašymo dėl dorinio ugdymo dalyko kas metai rašyti nereikia, jei jis nekeičiamas;
      3. keisti dorinio ugdymo dalyką galima tik pasibaigus mokslo metams. Tokiu atveju prašymą keisti dorinio ugdymo dalyką už mokinį iki 14 metų rašo tėvai (globėjai, rūpintojai), o nuo 14 metų mokinys rašo pats.
   2. užsienio kalba:
      1. pagal pradinio ugdymo programą pradėtą mokytis pirmąją užsienio kalbą (anglų, vokiečių) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;
      2. antrosios užsienio kalbos (anglų, vokiečių, rusų) mokymas privalomas nuo 6 klasės;
      3. mokinio tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų mokinio tėvų (globėjų, rūpintojų) sutikimu pats renkasi antrąją užsienio kalbą;
      4. mokykla sudaro galimybę rinktis ir mokytis antrąją užsienio kalbą iš ne mažiau kaip dviejų užsienio kalbų (rusų k., vokiečių k.);
      5. keisti užsienio kalbą, nebaigus pagrindinio ugdymo programos, galima tik tokiu atveju:
         1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;
         2. jei mokinys yra atvykęs iš kitos Lietuvos mokyklos ar užsienio ir mokykla negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;
         3. jei pradedant mokytis pagal pagrindinio ugdymo programos antrąją dalį (I gimnazijos klasėje) mokinys pageidauja keisti anksčiau pradėtos antrosios užsienio kalbos (rusų) į kitos užsienio kalbos mokymąsi;
      6. iš užsienio atvykę mokiniai gimtosios kalbos gali mokytis kaip antrosios užsienio kalbos, jei mokykla turi galimybę šios kalbos mokyti;
      7. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimtbalę vertinimo sistemą. Mokykla sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas;
      8. jeigu mokinys yra atvykęs iš kitos mokyklos ir mokinio tėvams (globėjams, rūpintojams) pritarus pageidauja toliau mokytis pradėtos užsienio kalbos, o mokykla neturi tos kalbos mokytojo:
         1. mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu, savivaldybės vykdomąja institucija ar jos įgaliotu savivaldybės administracijos direktoriumi, skiriant pamokų skaičių, vadovaujamasi Ugdymo plano 52 punktu;
         2. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti mokyklai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;
   3. gamtos mokslai:
      1. eksperimentinius ir praktinius gebėjimus ugdyti mokiniai gali klasėje-laboratorijoje, gamtos mokslų kabinetuose. Eksperimentinei ir praktinei veiklai skiriama ne mažiau nei 30 proc. ugdymo turinio įgyvendinimo laiko. Nesant galimybių atlikti tam tikrą eksperimentinę veiklą mokykloje, ją galima atlikti kitoje mokykloje, atvirosios prieigos STEAM centruose;
      2. 7–8 klasėse mokoma atskirų gamtos mokslų dalykų – biologijos, chemijos, fizikos;
   4. fizinis ugdymas:
      1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;
      2. mokinio tėvų (globėjų, rūpintojų) pageidavimu mokiniai gali lankyti sveikatinimo grupes ne mokykloje;
      3. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;
      4. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos (pvz., stalo žaidimai, šaškės, šachmatai, siūlomi užsiėmimai bibliotekoje, konsultacijos, socialinė veikla ir pan.). Mokiniams, atleistiems nuo fizinio ugdymo pamokų dėl mokymosi pagal formalųjį švietimą papildančio ugdymo sporto programas, taip pat gali būti pasiūlytos panašios veiklos.
4. Pasirenkamieji dalykai mokiniui nėra privalomi mokytis, mokinys juos renkasi pagal mokymosi poreikius. Privalomi šie dalykai tampa tuomet, kai mokinys juos pasirenka mokytis.

**V SKYRIUS**

**VIDURINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS IV GIMNAZIJOS KLASĖJE**

1. 2023–2024 mokslo metais IV gimn. klasės mokiniai tęsia 2022–2023 mokslo metais pradėtą mokymąsi pagal individualų mokymosi planą, kuriame turi būti ne mažiau nei 8 privalomi mokytis dalykai ir minimalus pamokų skaičius per savaitę – 28. Maksimalus pamokų skaičius IV gimn. klasėje – ne daugiau nei 35 pamokos per savaitę. Pamokų skaičius 2011 m. Vidurinio ugdymo bendrosioms programoms įgyvendinti per mokslo metus ir per savaitę 2023–2024 mokslo metais IV gimnazijos klasėje, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |
| --- | --- | --- | --- |
| Ugdymo sritys, dalykai | | Bendrasis kursas | Išplėstinis kursas |
| Kalbos | |  |  |
| Lietuvių kalba ir literatūra | | – | 170 (5) |
| Užsienio kalbos | | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba:  anglų  vokiečių, rusų | | – | 136 (4)  102 (3)  102 (3) |
| Socialinis ugdymas | |  |  |
| Istorija | | – | 102 (3) |
| Geografija | | – | 102 (3) |
| Matematika | | 102 (3) | 170 (5) |
| Informacinės technologijos | | 34 (1) | 68 (2) |
| Gamtamokslinis ugdymas | |  |  |
| Biologija | | 68 (2) | 102 (3) |
| Fizika | | – | 136 (4) |
| Chemija | | – | 102 (3) |
| Meninis ugdymas ir technologijos | |  |  |
| Dailė | | 68 (2) | – |
| Muzika | | 68 (2) | – |
| Technologijos (kryptys): | |  |  |
| Statyba ir medžio apdirbimas | | 68 (2) | – |
| Tekstilė ir apranga | | 68 (2) | – |
| Fizinis ugdymas | |  |  |
| Fizinis ugdymas\* | | 68 (2) | – |
| Žmogaus sauga\*\* | | 17,5 | 17,5 |
| Pasirenkamieji dalykai, dalykų moduliai / Projektinė veikla | |  |  |
| Braižyba | 34 (1) | – | – |
| Ekonomika ir verslumas | 34 (1) | – | – |
| Ugdymas karjerai | 34 (1) | – | – |
| Teisė | 34 (1) | – | – |
| Psichologija | 34 (1) | – | – |
| Lietuvių kalbos ir literatūros modulis | 34 (1) | – | – |
| Matematikos modulis | 34 (1) | – | – |
| Fizikos modulis | 34 (1) | – | – |
| Neformalusis vaikų švietimas (valandų skaičius) klasei | | 102 (3) | |

\* fizinis ugdymas įgyvendinamas pagal vidurinio ugdymo kūno kultūros bendrąją programą

\*\* integruojama į mokymosi turinį

**ANTRASIS SKIRSNIS**

**VIDURINIO UGDYMO PROGRAMOS ĮGYVENDINIMAS 2023–2024 MOKSLO METAIS III GIMNAZIJOS KLASĖJE, 2024–2025 MOKSLO METAIS III IR IV GIMNAZIJOS KLASĖJE**

1. Pamokų skaičius 2022 m. Pradinio, pagrindinio ir vidurinio ugdymo bendrosioms programoms įgyvendinti 2023–2024 mokslo metais III gimnazijos klasėje,2024–2025 mokslo metais III ir IV gimnazijos klasėse, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |
| --- | --- | --- | --- |
| Vidurinio ugdymo dalykų grupės / dalykai | Pamokų skaičius turiniui įgyvendinti per dvejus metus | Pamokų skaičius klasei per vienus metus / per savaitę | |
| III gimn. klasė (36 savaitės) | IV gimn. klasė (34 savaitės |
| Privalomi dalykai | | | |
| Lietuvių kalba ir literatūra | 280 B\*; 420 A\*\* | 144 B (4);  216 A (6) | 136 B (4);  204 A (6) |
| Matematika | 280 B  420 A | 144 B (4)  216 A (6) | 136 B (4)  204 A (6) |
| Fizinis ugdymas | 210 | 108 (3) | 102 (3) |
| Privalomai pasirenkami dalykai | | | |
| Dorinis ugdymas | | | |
| Dorinis ugdymas (tikyba) | 70 | 36 (1) | 34 (1) |
| Dorinis ugdymas (etika) | 70 | 36 (1) | 34 (1) |
| Kalbinis ugdymas | | | |
| Užsienio kalba (anglų), B2 | 210 | 144 (4) | 136 (4) |
| Užsienio kalba (vokiečių), B2 | 210 | 108 (3) | 102 (3) |
| Gamtamokslinis ir technologinis ugdymas | | | |
| Biologija | 210 | 108 (3) | 102 (3) |
| Chemija | 210 | 108 (3) | 102 (3) |
| Fizika | 210 | 108 (3) | 102 (3) |
| Informatika | 210 | 108 (3) | 102 (3) |
| Visuomeninis ugdymas | | | |
| Istorija | 210 | 108 (3) | 102 (3) |
| Geografija | 210 | 108 (3) | 102 (3) |
| Ekonomika ir verslumas | 210 | 108 (3) | 102 (3) |
| Meninis ugdymas | | | |
| Dailė | 140 | 72 (2) | 68 (2) |
| Muzika | 140 | 72 (2) | 68 (2) |
| Taikomosios technologijos | 140 | 72 (2) | 68 (2) |
| Brandos darbas (...) | 50 valandų | | |
| Socialinė-pilietinė veikla | ne mažiau kaip 70 valandų | | |
| Pasirenkamieji dalykai, dalyko moduliai | | | |
| Laisvai pasirenkamasis dalykas: |  |  |  |
| Užsienio kalba \*\*\* | 140–210 | 72 (2) arba 108 (3) | 68 (2) arba 102 (3) |
| Astronomija | 70 | 36 (1) | 34 (1) |
| Etninė kultūra | 70 | 36 (1) | 34 (1) |
| Geografinių informacinių sistemų | 70 | 36 (1) | 34 (1) |
| Menų istorija | 70 | 36 (1) | 34 (1) |
| Nacionalinio saugumo ir krašto gynyba | 70 | 36 (1) | 34 (1) |
| Psichologija | 70 | 36 (1) | 34 (1) |
| Teisė | 70 | 36 (1) | 34 (1) |
| Dalyko modulis: | 34, 36, 70, 140 | 36 (1) arba 72 (2) | 34 (1) arba 68 (2) |
| Planimetrija\*\*\*\* | 36 | 36 (1) | 0 |
| Duomenų tyrybos, programavimo ir saugaus elgesio pradmenys\*\*\*\*\* | 70 | 36 (1) | 34 (1) |
| Lietuvių kalbos rašyba, skyryba ir kalbos vartojimas | 70 | 36 (1) | 34 (1) |
| Literatūra ir kitos medijos | 34 | 36 (1) | 34 (1) |
| Kūrybinis rašymas | 34 | 36 (1) | 34 (1) |
| Užsienio kalbos akademinių gebėjimų ugdymas(is) rengiantis studijoms (rašymas) | 34 | 36 (1) | 34 (1) |
| Pažintis su grožine literatūra anglų kalba | 34 | 36 (1) | 34 (1) |
| Biologijos tiriamosios veiklos duomenų apdorojimo metodikos | 34 | 36 (1) | 34 (1) |
| Fizikiniai inžinerijos pagrindai | 34 | 36 (1) | 34 (1) |
| Puslaidininkiai ir elektronika | 34 | 0 | 34 (1) |
| ... (dalyko modulis) \*\*\*\*\*\* | 34, 36, 70 arba 140 | 36 (1) arba 72 (2) | 34 (1) arba 68 (2) |
| Teksto redaktoriaus, skaičiuoklės, pateikčių rengyklės praktiniai taikymai |  | 36 (1) | 34 (1) |
| Minimalus privalomų pamokų skaičius mokiniui per savaitę / per mokslo metus | Po 25 pamokas III ir IV gimnazijos klasėse per savaitę; 900 – III gimnazijos klasėje, 850 – IV gimnazijos klasėje. | | – |
| Neformalusis vaikų švietimas (valandų skaičius) klasei per 2 metus | 210 valandų | | |
| Mokinio ugdymo poreikiams tenkinti pamokų skaičius per 2 metus | 840 pamokų | | |

\* B–dalyko programos bendrasis kursas;

\*\* A – dalyko programos išplėstinis kursas;

\*\*\* Kaip laisvai pasirenkamas dalykas tęsiama pagrindiniame ugdyme pradėta mokytis antroji užsienio kalba arba naujai pradėta mokytis nauja užsienio kalba;

\*\*\*\* matematikos dalyko privalomas modulis „Planimetrija“ III gimnazijos klasėje (35 pamokos);

\*\*\*\*\* informatikos modulis „Duomenų tyrybos, programavimo ir saugaus elgesio pradmenys“ (70 pamokų) privalomas, pasirinkusiems mokytis informatiką;

\*\*\*\*\*\* modulis gali būti pasirinktas mokytis tiek III, tiek IV gimnazijos klasėje. Modulio mokymuisi gali būti skiriama 1–2 savaitinės pamokos. Modulio trukmė III gimn. klasėje – 36 pamokos. IV gimn. klasėje – 34 pamokos. Mokinys gali pasirinkti mokytis skirtingus modulius III ir IV gimn. klasėje. Mokyklos mokytojų parengtą modulio programą (modulių programas) tvirtina mokyklos vadovas.

1. Besimokantiesiems pagal vidurinio ugdymo programą minimalus pamokų skaičius – 25 pamokos per savaitę (1 750 pamokų per dvejus metus).
2. Mokinys, kuris mokosi pagal vidurinio ugdymo programą, kartu su mokykla parengia individualų ugdymo planą, kuriame numatomi, mokinio pasirinkti dalykai. Mokinys:
   1. privalo mokytis:
      1. lietuvių kalbos ir literatūros bendruoju arba išplėstiniu kursu;
      2. matematikos bendruoju arba išplėstiniu kursu;
      3. fizinio ugdymo;
   2. privalo pasirinkti mokytis bent vieno dalyko iš kiekvienos dalykų grupės (mokinys dalykų gali rinktis ir daugiau, jei dalykų grupėje yra daugiau nei du):
      1. užsienio kalbos (anglų), užsienio kalbos (vokiečių);
      2. biologijos, chemijos, fizikos, informatikos, inžinerinių technologijų;
      3. istorijos, geografijos, ekonomikos ir verslumo, filosofijos;
      4. etikos, tikybos;
      5. dailės, muzikos, taikomųjų technologijų;
   3. gali pasirinkti mokytis dalyką / dalykus ne tik iš privalomai pasirenkamųjų mokytis dalykų grupių bet ir:
      1. iš laisvai pasirenkamųjų dalykų grupės (psichologija, teisė, astronomija, užsienio kalba (tęsiama pagrindiniame ugdyme pradėta mokytis antroji užsienio kalba arba naujai pradėta mokytis laisvai pasirenkama kalba));
      2. mokyklos siūlomus dalykų modulius. Laisvai pasirenkamųjų dalykų grupės dalykai nėra privalomi mokytis, mokiniui sudaroma galimybė laisvai pasirinkti jo mokymosi poreikius atliepiantį dalyką (dalykus) ir (ar) modulį (modulius);
   4. atsižvelgdamas į mokymosi poreikius, gali pasirinkti mokytis ir daugiau dalykų ir per savaitę turėti daugiau pamokų, nei numatytas minimalus privalomas pamokų skaičius, bet turi būti neviršijamas Higienos normoje nustatytas maksimalus pamokų skaičius;
   5. privalo mokytis šių modulių:
      1. „Planimetrija“ (matematikos modulis) nepriklausomai nuo mokytis pasirinkto dalyko programos kurso;
      2. „Duomenų tyrybos, programavimo ir saugaus elgesio pradmenys“ (70 pamokų), jeigu pasirinko mokytis informatiką.
3. Socialinė-pilietinė veikla besimokančiajam pagal vidurinio ugdymo programą yra privaloma, jos trukmė ne mažesnė nei 70 val. Socialinė-pilietinė veikla organizuojama vadovaujantis Bendrųjų ugdymo planų 9 priedu ir Ugdymo plano 6 priedu.
4. Brandos darbas yra laisvai pasirenkamas, mokinys jį gali pasirinkti rengti iš bet kurio jo individualaus ugdymo plano dalyko. 2023–2024 mokslo metais IV gimn. klasėje jis vykdomas vadovaujantis Brandos darbo programa, patvirtinta Lietuvos Respublikos švietimo, mokslo ir sporto ministro 2015 m. rugpjūčio 13 d. įsakymu Nr. V-893 „Dėl Brandos darbo programos patvirtinimo“, o 2023–2024 mokslo metais III gimn. klasėje ir 2024–2025 mokslo metais IV gimn. klasėje – švietimo, mokslo ir sporto ministro tvirtinamu brandos darbo organizavimo ir vykdymo tvarkos aprašu.
5. Įgyvendinant vidurinio ugdymo programą ugdymo procesas organizuojamas formuojant laikinąsias grupes iš paralelių klasių mokinių tam pačiam dalykui mokytis. Lietuvių kalbos ir literatūros ir matematikos mokymui bendruoju ir išplėstiniu kursu sudaromos atskiros laikinosios grupės.
6. Minimalus mokinių skaičius laikinojoje grupėje – 5 mokiniai.
7. Mokiniui pageidaujant pagilinti ugdomas kompetencijas, dalykui mokytis gali būti skiriama ir daugiau pamokų, nei numatyta Ugdymo plano 59, 61 punktuose.
8. Mokinys, besimokydamas pagal vidurinio ugdymo programą, prireikus pagal mokyklos nustatytus reikalavimus gali keisti:
   1. dalyko programos kursą: lietuvių kalbos ir literatūros ir (ar) matematikos pasirinktą mokymosi kursą. Bendrąjį kursą keisdamas į išplėstinį arba išplėstinį kursą į bendrąjį kursą, mokinys privalo per su direktoriaus pavaduotoju ugdymui, atsakingu už vidurinį ugdymą, dalyko mokytoju suderintą ir nurodytą laiką atsiskaityti už atitinkamo dalyko bendrosios programos skirtumus ir išlaikyti dalyko atitinkamo kurso tarpinį patikrinimą;
   2. dalykų pasirinkimus III gimn, klasėje ir IV gimn. klasėje iki einamųjų metų lapkričio 15 d. vadovaujantis 67.4 punktu;
   3. dalyko programos kursą ir dalyką pagal šią tvarką:
      1. mokinys, ketinantis keisti pasirinktą dalyką, kursą, modulį ar mokėjimo lygį, apie šį ketinimą raštu informuoja direktoriaus pavaduotoją ugdymui, kuruojantį vidurinio ugdymo programos vykdymą. Direktoriaus pavaduotojas ugdymui suderina mokinio pasirinkimą su mokinio individualiu planu, Ugdymo planais, tvarkaraščiu, dalyko mokytojais. Direktoriaus pavaduotojas ugdymui informuoja dalykų mokytojus apie mokinio ketinimą keisti pasirinktą dalyką, kursą, modulį, mokėjimo lygį. Dalykų mokytojai paruošia ir pateikia mokiniui programų skirtumus, kuriuos reikės likviduoti, susitaria dėl įskaitos laikymo datos (ne vėliau kaip 2 savaitės po prašymo pateikimo). Mokinys tam mokosi ir ruošiasi savarankiškai. Dalyko, dalyko kurso, dalyko modulio, mokėjimo lygio pakeitimas vyksta mokiniui laikant įskaitą;
      2. mokiniui, kuris mokysis pagal bendrąjį dalyko programos kursą, įskaitos laikyti nereikia, jei jį tenkina turėtas to dalyko išplėstinio kurso įvertinimas;
      3. mokiniui, kuris mokėsi bendruoju kursu, o pageidauja mokytis pagal išplėstinio dalyko programos kursą, įskaitą laikyti privalu;
      4. įskaitos pažymys įforminamas įskaitos lape;
      5. mokinys, išlaikęs įskaitą teigiamu pažymiu, perkeliamas į jo pasirinktą dalyko kursą, dalyką, dalyko modulį, mokėjimo lygį.
9. Mokiniai, išlaikę užsienio kalbos tarptautinį egzaminą, nuo dalyko mokymosi nėra atleidžiami. Mokiniui pageidaujant, pritarus mokyklai, jis gali nelankyti pamokų ir mokytis savarankiškai, numatant mokymosi pasiekimų nuoseklų vertinimą. Dalyko mokytojas, atsižvelgdamas į mokymosi turinį, numato mokymosi pasiekimų vertinimo būdus ir dažnumą.
10. Mokiniui, atvykusiam iš kitos mokyklos, mokykla užtikrina galimybę toliau tęsti individualaus ugdymo plano įgyvendinimą. Mokiniui gali būti pasiūloma keisti pasirinktus mokytis dalykus, dalykų modulius, jei mokykla negali užtikrinti jų mokymosi tęstinumo.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

1. Ugdymo procese vadovaujamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.
2. Mokykla, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis bei atsižvelgia į:
   1. mokinio mokymosi ir švietimo pagalbos poreikius;
   2. formaliojo švietimo programą;
   3. mokymosi formą ir mokymo proceso organizavimo būdą;
   4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.
3. Pradinio ugdymo individualizuotos programos įgyvendinimas:
   1. mokiniui, kuris mokosi pagal pradinio ugdymo individualizuotą programą, individualus ugdymo planas (žr. 2 priedą) sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą ir vadovaujantis Ugdymo plano 48 punktu;
   2. mokymas namie organizuojamas vadovaujantis Ugdymo plano 33 punktu. Mokyti namie skiriamos ne mažiau kaip 296 valandos per metus, iš kurių iki 74 pamokų per metus galima skirti specialiosioms pamokoms ar specialiosioms pratyboms. mokiniui, kuris turi ir judesio ir padėties sutrikimų, mokymas namie organizuojamas vadovaujantis Ugdymo plano 33 punktu. Rekomenduojama iki 74 pamokų per metus skirti gydomajai mankštai;
   3. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, individualiame ugdymo plane skiriama specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti.
4. Pagrindinio ugdymo individualizuotos programos įgyvendinimas:
   1. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, individualus ugdymo planas (žr. 2 priedą) rengiamas vadovaujantis Ugdymo plano 52 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:
      1. keičiamas (mažinamas, didinamas) dalykams skirtų pamokų skaičius;
      2. numatoma papildoma mokytojo pagalba;
      3. planuojamos specialiosios pamokos;
      4. didinamas pamokų skaičius, skirtas meniniam, technologiniam ugdymui, kitiems dalykams mokyti, socialinei veiklai, karjeros ugdymo kompetencijoms ugdyti;
      5. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;
      6. iki 74 pamokų per metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;
      7. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5–10 klasėse skiriama ne mažiau kaip 18 pamokų per metus
5. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą (žr. 2 priedą), kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą, didinančią ugdymo veiksmingumą, ir:
   1. kurį rengia, įgyvendina ir koordinuoja gimnazijos specialusis pedagogas, kuris kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numato ugdymo ir pagalbos tikslus;
   2. kuriam įgyvendinti sudaromi individualūs tvarkaraščiai (žr. 2 priedą), derantys su klasės, kurioje mokinys mokosi, tvarkaraščiu, ir užtikrinantys, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba.
6. Mokykla, rengdama individualų ugdymo planą mokiniui ir vadovaudamasi Ugdymo plano 48, 52, 59, 61 punktuose nurodytu pradinio, pagrindinio ar vidurinio ugdymo dalykų programoms įgyvendinti skiriamų pamokų skaičiumi, gali:
   1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);
   2. planuoti specialiąsias pamokas ir (ar) didinti pamokų, skirtų ugdymo sričiai / dalykų grupei, socialinei veiklai, ugdymui profesinei karjerai, medijų ir informaciniam raštingumui, skaičių, siekdama plėtoti asmens kompetencijas ir tenkinti ugdymosi poreikius, daugiau dėmesio skirti bendrosioms kompetencijoms ugdyti, taip pat meniniam, technologiniam, sveikatos ugdymui;
   3. keisti specialiųjų pamokų, pratybų ir individualiai pagalbai skiriamų valandų (pamokų) skaičių;
   4. formuoti nuolatines ar laikinąsias grupes, pogrupius iš tų pačių ar skirtingų klasių mokinių;
   5. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;
   6. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti;
   7. nemokyti muzikos turinčiojo klausos sutrikimą (išskyrus nežymų);
   8. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.
7. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas, suplanuodamas dalyko turinį ir nurodydamas metodus bei būdus dalyko ilgalaikiame plane.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

1. Mokinio, kuris mokosi pagal bendrojo ugdymo ar pritaikytą bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis.
2. Mokinio, kuriam bendrojo ugdymo programa individualizuota, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

1. Švietimo pagalbą mokiniui užtikrina mokykla.
2. Švietimo pagalba, ją teikiantys specialistai, tikslai ir intensyvumas mokiniui numatomi mokinio individualiame pagalbos plane.
3. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.
4. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.
5. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:
   1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;
   2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).

**VI SKYRIUS**

**BAIGIAMOSIOS NUOSTATOS**

1. Ugdymo plano prieduose pateikiama:
   1. Pradinio, pagrindinio ir vidurinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (1 priedas).
   2. individualus ugdymo planas mokiniui, kuris turi specialiųjų ugdymosi poreikių (2 priedas);
   3. individualus ugdymo planas mokiniui, mokomam namie pagal gydytojų konsultacinės komisijos rekomendacijas; ypatingų gabumų mokiniui, siekiančiam aukštų mokymosi pasiekimų (3 priedas);
   4. individualus ugdymo planas mokiniui, atvykusiam arba grįžusiam iš užsienio (4 priedas);
   5. individualus ugdymo planas mokiniui, kuris mokosi pagal vidurinio ugdymo programą (5 priedas);
   6. socialinės-pilietinės veiklos įgyvendinimas (6 priedas);
   7. užsieniečių, turinčių teisę nuolat ar laikinai gyventi Lietuvos Respublikoje, ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, ugdymo organizavimas (7 priedas).

|  |  |  |
| --- | --- | --- |
| SUDERINTA  Vilkaviškio r. Pilviškių „Santakos“ gimnazijos Tarybos  2023 m. rugpjūčio 30 d.  protokoliniu nutarimu  (protokolo Nr. 3) |  | SUDERINTA  Vilkaviškio rajono savivaldybės mero  2023 m. rugpjūčio 31 d.  potvarkiu Nr. B-MP-378 |

\_\_\_\_\_\_\_\_\_\_\_\_\_\_\_\_\_\_\_\_\_

2023–2024 ir 2024–2025 mokslo metų

pradinio, pagrindinio ir vidurinio ugdymo

programų ugdymo plano

1 priedas

**PRADINIO, PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU** **AR ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Priedas reglamentuoja mokinių, besimokančiųjų pagal pradinio, pagrindinio ir vidurinio ugdymo programas, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu.
2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).
3. Ekstremali temperatūra mokyklos ir (ar) gyvenamojoje teritorijoje:
   1. minus 20 °C ar žemesnė – 1–4 ir 5 klasių mokiniams;
   2. minus 25 °C ar žemesnė – 6–10, I–IV gimnazijos klasių mokiniams;
   3. 30 °C ar aukštesnė – 1–10, I–IV gimnazijos klasių mokiniams.
4. Mokyklos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:
   1. mažinančius / šalinančius pavojų mokinių sveikatai ir gyvybei;
   2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, mokyklos vadovas sprendimą dėl ugdymo proceso stabdymo derina su savivaldybės mokyklos (biudžetinės įstaigos) – savivaldybės vykdomąja institucija ar jos įgaliotu asmeniu;
   3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Mokyklos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.
5. Valstybės, savivaldybės lygiu ar mokyklos vadovo sprendimu ugdymo procesą ar jo dalį organizuodama nuotoliniu mokymo būdu, mokykla:
   1. priima sprendimus ugdymo procesui nuotoliniu mokymo būdu organizuoti, atsižvelgdama į mokyklos ugdymo plane numatytus sprendimus nuotoliniam mokymo procesui organizuoti, Bendrųjų ugdymo planų nuostatas;
   2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;
   3. vadovaujasi Vilkaviškio r. Pilviškių „Santakos“ gimnazijos mokymo(si) nuotoliniu būdu taisyklėmis;
   4. ugdymą nuotoliniu būdu organizuoja virtualioje mokymo(si) aplinkoje Moodle (https://pilviskiai.vma.lm.lt/);
   5. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, ugdymo proceso organizavimas laikinai perkeliamas į kitas saugias patalpas;
   6. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;
   7. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;
   8. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;
   9. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;
   10. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;
   11. numato mokinių ir jų tėvų (globėjų, rūpintojų) informavimo būdus (per e.dienyną, gimnazijos Facebook grupę, gimnazijos svetainę [www.pilviskiai.lm.lt](http://www.pilviskiai.lm.lt), Moodle aplinką);
   12. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje;
   13. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;
   14. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;
   15. numato kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba apjungdama ne daugiau nei dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023–2024 ir 2024–2025 mokslo metų pradinio, pagrindinio ir vidurinio ugdymo programų ugdymo plano

2 priedas

**INDIVIDUALUS UGDYMO PLANAS 20.....–20.... M. M.**

**... PUSMETIS**

Vardas, pavardė ........................... Klasė .........

Sutrikimas: ........................

Programa: ..........................

Poreikių lygis: .............................

Ugdymo tikslas:

Švietimo pagalbos tikslas:

Švietimo pagalbą teikia šie specialistai:

Elgesio prevencijos ir intervencijos būdai, socialinių įgūdžių veiklos (mokiniui, turinčiam įvairiapusių raidos sutrikimų):

Pamokų ir švietimo pagalbos teikimo tvarkaraštis:

|  |  |  |  |  |  |
| --- | --- | --- | --- | --- | --- |
| Eil.  Nr. | Savaitės dienos | | | | |
| Pirmadienis | Antradienis | Trečiadienis | Ketvirtadienis | Penktadienis |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |

Pastabos:

Koordinuojantis asmuo \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Specialistai \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

**Susipažinau:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų (globėjų, rūpintojų) parašas, vardas, pavardė)

2023–2024 ir 2024–2025 mokslo metų pradinio, pagrindinio ir vidurinio ugdymo programų ugdymo plano

3 priedas

**... INDIVIDUALUS UGDYMO PLANAS 20...–20... M. M.**

Vardas, pavardė.............................................................................. Klasė...............................

Situacijos analizė:

Ugdymo procesas organizuojamas:

|  |  |  |  |  |  |
| --- | --- | --- | --- | --- | --- |
| Dienos  Pamokos | Pirmadienis | Antradienis | Trečiadienis | Ketvirtadienis | Penktadienis |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |

Sėkmės kriterijai:

Mokinio indėlis į mokymąsi:

Tėvų (globėjų, rūpintojų) indėlis į mokinio mokymąsi:

Pastabos:

Klasės vadovas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Tėvai (globėjai) \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Specialistai \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

2023–2024 ir 2024–2025 mokslo metų pradinio, pagrindinio ir vidurinio ugdymo programų ugdymo plano

4 priedas

**... KLASĖS MOKINIO .........................................................., ATVYKUSIO ARBA GRĮŽUSIO IŠ UŽSIENIO**

**INDIVIDUALUS UGDYMO PLANAS**

Planas vykdomas nuo 20\_\_ m. \_\_\_\_\_\_\_\_\_\_\_\_\_\_\_ d. iki 20\_\_ m. \_\_\_\_\_\_\_\_\_\_\_\_\_\_\_\_\_ d.

1. Mokinio gebėjimai (ką vaikas geba atlikti savarankiškai, o ką – padedamas).

2. Vaiko socialinė, kultūrinė, kalbinė patirtis.

3. Lietuvių kalbos mokymosi tikslai ir uždaviniai.

4. Mokymo(si) priemonės ir būdai.

5. Papildomų konsultacijų forma (individualios, grupinės), lietuvių kalbos mokymo intensyvumas.

6. Pamokų tvarkaraštis:

|  |  |  |  |  |  |
| --- | --- | --- | --- | --- | --- |
| Dienos  Pamokos | Pirmadienis | Antradienis | Trečiadienis | Ketvirtadienis | Penktadienis |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |

6. Švietimo pagalba, intensyvumas (jeigu tokia pagalba teikiama).

7. Pasiekimų vertinimo dažnumas (kartais per mėnesį).

8. Grįžtamojo ryšio teikimo formos.

9. Kita mokymosi pagalba.

Planą parengė:

Klasės vadovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

Lietuvių kalbos ir literatūros mokytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

Susipažinau: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tėvų (globėjų, rūpintojų) vardas, pavardė, parašas

SUDERINTA:

Vaiko gerovės komisijos pirmininkas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_

(data)

2023–2024 ir 2024–2025 mokslo metų pradinio, pagrindinio ir vidurinio ugdymo programų ugdymo plano

5 priedas

**Vilkaviškio r. Pilviškių „Santakos“ gimnazijos III–IV gimnazijos klasės mokinio(-ės)**

**....................................................................................**

**(vardas, pavardė)**

**2023 / 2025 m.m.**

**INDIVIDUALUS UGDYMO PLANAS**

|  |  |  |  |  |  |
| --- | --- | --- | --- | --- | --- |
| Dalykai  Klasė | III gimn. klasė | | IV gimn. klasė | | Iš viso pamokų |
| Pamokų skaičius | Kursas / lygis | Pamokų skaičius | Kursas / lygis |
| **PRIVALOMI DALYKAI** |  |  |  |  |  |
| Lietuvių kalba ir literatūra |  |  |  |  |  |
| Matematika |  |  |  |  |  |
| Fizinis ugdymas |  | – |  | – |  |
| **Privalomai pasirenkami dalykai** |  |  |  |  |  |
| Dorinis ugdymas: |  |  |  |  |  |
| Tikyba |  | – |  | – |  |
| Etika |  | – |  | – |  |
| **Kalbinis ugdymas** |  |  |  |  |  |
| Užsienio kalba |  |  |  |  |  |
| Anglų k. |  | B2 |  | B2 |  |
| Vokiečių k. |  |  |  |  |  |
| Rusų k. |  |  |  |  |  |
| **Gamtamokslinis ir technologinis ugdymas** |  |  |  |  |  |
| Biologija |  | – |  | – |  |
| Chemija |  | – |  | – |  |
| Fizika |  | – |  | – |  |
| Informatika |  | – |  | – |  |
| **Visuomeninis ugdymas** |  |  |  |  |  |
| Istorija |  | – |  | – |  |
| Geografija |  | – |  | – |  |
| **Meninis ugdymas** |  |  |  |  |  |
| Dailė |  | – |  | – |  |
| Muzika |  | – |  | – |  |
| Taikomosios technologijos |  | – |  | – |  |
| Socialinė – pilietinė veikla | Ne mažiau kaip 70 val. | | | |  |
| **PASIRENKAMIEJI DALYKAI** |  |  |  |  |  |
| Brandos darbas (...) | 50 valandų | | | |  |
| Laisvai pasirenkamasis dalykas: |  |  |  |  |  |
| Psichologija |  | – |  | – |  |
| Teisė |  | – |  | – |  |
| Astronomija |  | – |  | – |  |
| **DALYKO MODULIAI:** |  |  |  |  |  |
| Planimetrija | 1 | – | x | x | 1 |
| Kūrybinis rašymas |  | – |  | – |  |
| Užsienio kalbos akademinių gebėjimų ugdymas(is) rengiantis studijoms (rašymas) |  | – |  | – |  |
| Brėžiniai technologijose |  | – |  | – |  |
| (matematikos modulis) |  | – |  | – |  |
|  | x | x |  |  |  |
|  | x | x |  |  |  |
| Teksto redaktoriaus, skaičiuoklės, pateikčių rengyklės praktiniai taikymai |  | – |  | – |  |
| **Iš viso:**  *Ne mažiau 25* |  |  |  |  |  |

............................................... 202....................

(mokinio parašas)

Susipažinau: ....................................................................................

(vieno iš tėvų parašas, vardas, pavardė)

2023–2024 ir 2024–2025 mokslo metų pradinio, pagrindinio ir vidurinio ugdymo programų ugdymo plano

6 priedas

**SOCIALINĖS-PILIETINĖS VEIKLOS ĮGYVENDINIMAS**

1. Pagrindinio ugdymo programoje socialinei-pilietinei veiklai atlikti gali būti skiriama iki 5 ugdymo dienų, ji turi būti atlikta iki ugdymo proceso pabaigos ir gali būti vykdoma ir mokinių atostogų metu.
2. Vidurinio ugdymo programoje besimokantis mokinys socialinę-pilietinę veiklą gali atlikti iki mokymosi pagal vidurinio ugdymo programą pabaigos, ji gali būti vykdoma ir mokinių atostogų metu.
3. Už socialinės-pilietinės veiklos koordinavimą atsakingi klasės vadovai. Rugsėjo mėn. klasės valandėlės metu klasės vadovai supažindina mokinius su 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų 9 priede išdėstytais socialinės-pilietinės veiklos tikslais, uždaviniais, principais, mokinių pareigomis atliekant socialinę-pilietinę veiklą, reikalavimais atliekant socialinę-pilietinę veiklą (šiuo priedu), organizuojamų konsultacijų grafiku ir socialinės-pilietinės veiklos atsiskaitymo tvarka.
4. Socialinės-pilietinės veiklos konsultacijų grafiką sudaro kiekvienas klasės vadovas. Konsultacijos gali būti vedamos individualiai arba grupėje, bet su kiekvienu mokiniu jų turi būti pravedama ne mažiau nei 2 kartus per mokslo metus. Konsultacijų metu rekomenduojama organizuoti individualius ugdomuosius pokalbius apie mokinio patirtis atliekant socialines-pilietines veiklas.
5. Mokiniai, padedami klasės vadovo, pasirengia planą pasirinktai socialinei-pilietinei veiklai įgyvendinti (žr. 6 p.). Socialines-pilietines veiklas mokiniai gali rinktis iš siūlomų šiame priede arba susiplanuoti kitas:
   1. siūlomos veiklos 5–6 klasių mokiniams:
      1. klasės, kitų gimnazijos patalpų tvarkymas, puošimas;
      2. darbai puoselėjant gimnazijos aplinką;
      3. dalyvavimas miestelio talkose tvarkant aplinką, įrengiant gėlynus ir pan.;
      4. dalyvavimas šalpos, socialinės paramos ir kt. socialinėse akcijose;
      5. atstovavimas gimnazijos, miestelio kultūriniuose, sportiniuose ir kt. renginiuose, įvairiuose konkursuose;
      6. mokinio laisvai pasirinkta kita socialinė-pilietinė veikla;
   2. siūlomos veiklos 7–8 klasių mokiniams:
      1. klasės, kitų gimnazijos patalpų tvarkymas, puošimas;
      2. darbai puoselėjant gimnazijos aplinką;
      3. socialinė pagalba vienišiems, seniems žmonėms;
      4. pagalba mokiniams, turintiems sunkumų moksle;
      5. dalyvavimas gimnazijos savivaldoje;
      6. kultūrinių renginių organizavimas bendruomenės nariams;
      7. dalyvavimas šalpos, socialinės paramos ir kt. socialinėse akcijose;
      8. dalyvavimas aplinkosauginiuose, ekologiniuose, socialiniuose, prevenciniuose, moksliniuose ir kt. respublikiniuose projektuose;
      9. gimnazijai ir miestelio bendruomenei naudingų darbų atlikimas;
      10. atstovavimas gimnazijos, miestelio kultūriniuose, sportiniuose ir kt. renginiuose, įvairiuose konkursuose;
      11. mokinio laisvai pasirinkta kita socialinė-pilietinė veikla;
   3. siūlomos veiklos I–IV gimn. klasių mokiniams:
      1. klasės, kitų gimnazijos patalpų tvarkymas, puošimas;
      2. pagalba mokiniams, turintiems sunkumų moksle;
      3. savanoriška veikla socialinės globos institucijose;
      4. tiriamieji bendruomenės narių poreikių darbai;
      5. darbai puoselėjant gimnazijos aplinką;
      6. socialinė pagalba vienišiems, seniems žmonėms;
      7. dalyvavimas gimnazijos savivaldoje;
      8. kultūrinių renginių organizavimas bendruomenės nariams;
      9. dalyvavimas šalpos, socialinės paramos ir kt. socialinėse akcijose;
      10. dalyvavimas aplinkosauginiuose, ekologiniuose, socialiniuose, prevenciniuose, moksliniuose ir kt. respublikiniuose projektuose;
      11. gimnazijai, miestelio bendruomenei, valstybinėms globos įstaigoms naudingų darbų atlikimas;
      12. atstovavimas gimnazijos, miestelio kultūriniuose, sportiniuose ir kt. renginiuose, įvairiuose konkursuose;
      13. mokinio laisvai pasirinkta kita socialinė-pilietinė veikla.
6. Socialinės-pilietinės veiklos apskaitą elektroniniame dienyne vykdo klasės vadovas pagal mokinio socialinės-pilietinės veiklos planą ir atliktų užduočių / veiklų apskaitos lapą:

|  |  |  |  |  |
| --- | --- | --- | --- | --- |
| **Vilkaviškio r. Pilviškių „Santakos“ gimnazija**  ..........................................................................  (mokinio vardas, pavardė, klasė)  20...–20... mokslo metai  **Socialinės-pilietinės veiklos planas ir atliktų užduočių / veiklų apskaitos lapas**  Numatomos atlikti užduotys / veiklos:   * ...   Tėvų parašas ................................................  Užduočių / veiklų apskaita: | | | | |
| Eil. Nr. | Data | Veikla | Valandų skaičius | Atsakingas asmuo  (vardas, pavardė, parašas) |
|  |  |  |  |  |
| Iš viso valandų: | | |  |  |
| Patirties įsivertinimas (refleksija – kaip sekėsi pasiekti nusimatytų tikslų, ko išmoko, ką sužinojo naujo apie save ir savo artimiausią aplinką ir pan.):    Mokinio parašas ....................................  Klasės vadovas: .................................................................  (vardas, pavardė, parašas) | | | | |

1. Socialinės-pilietinės veiklos vertinimo rezultatas fiksuojamas elektroniniame dienyne įrašu „įskaityta“ („įsk.“) arba „neįskaityta“ („neįsk.“), nurodant veikloms įgyvendinti panaudotą valandų skaičių. Mokiniams, negavusiems įskaityto socialinės-pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.
2. Pasirašyti už atliktas socialinės-pilietinės veiklos valandas turi teisę: klasių vadovai, dalykų mokytojai, direktorius, direktoriaus pavaduotojai ugdymui, direktoriaus pavaduotojas ūkiui, socialinė pedagogė, mokinių tarybos kuratorė.
3. Jeigu mokinys socialinę-pilietinę veiklą atliko ne gimnazijoje (jos teritorijoje), jis privalo atnešti pažymą su įmonės (organizacijos, įstaigos) vadovo parašu apie atliktą socialinę-pilietinę veiklą ir valandų skaičiumi; duomenis iš pažymos į mokinio socialinės-pilietinės apskaitos lapą įrašo klasės vadovas, pažyma įdedama į mokinio kaupiamų darbų aplanką.
4. Jei mokiniai veiklą atlieka vasaros atostogų metu ir rugsėjo mėnesį pristato tai pagrindžiančius įrodymus, socialinės-pilietinės veiklos valandos klasės vadovo įrašomos į naujus mokslo metus.
5. Socialinė-pilietinė veikla neįskaitoma į mokinio mokymosi krūvį.
6. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023–2024 ir 2024–2025 mokslo metų pradinio, pagrindinio ir vidurinio ugdymo programų ugdymo plano

7 priedas

**UŽSIENIEČIŲ, TURINČIŲ TEISĘ NUOLAT AR LAIKINAI GYVENTI LIETUVOS RESPUBLIKOJE, IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, UGDYMO ORGANIZAVIMAS**

1. Mokykla, priimdama mokytis pagal pradinio, pagrindinio ar vidurinio ugdymo programą užsieniečius, turinčius teisę nuolat ar laikinai gyventi Lietuvos Respublikoje (toliau – užsieniečiai), Lietuvos Respublikos piliečius, atvykusius ar grįžusius gyventi ir dirbti Lietuvos Respublikoje ( toliau – grįžę ar atvykę Lietuvos piliečiai), vadovaujasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir 2023–2024 ir 2024–2025 mokslo metų pradinio, pagrindinio ir vidurinio ugdymo programų bendraisiais ugdymo planais.
2. Siekiant, kad užsieniečiai, grįžę ar atvykę Lietuvos piliečiai įgytų pakankamų lietuvių kalbos gebėjimų ir kompetencijų, būtinų mokytis Lietuvos bendrojo ugdymo mokyklose ir sėkmingai kalbinei ir kultūrinei integracijai, mokykla užtikrina lietuvių kalbos mokymąsi bendrosios paskirties klasėse, teikdama papildomas konsultacijas lietuvių kalbos mokymuisi laikinosiose grupėse:
   1. 1–4 klasių mokiniai mokomi lietuvių kalbos ir literatūros dalyko kartu su bendraklasiais taikant panardinimo metodą ir pastoliavimo praktiką, padedančią mokiniui įveikti kliūtis mokymosi procese;
   2. mokiniams taikoma komunikacinė kalbos mokymo prieiga.
3. Bendrosiose klasėse užsieniečiai, grįžę ar atvykę Lietuvos piliečiai mokosi bendrojo ugdymo dalykų pagal pradinio, pagrindinio ir vidurinio ugdymo bendrąsias programas, įgyvendinamas vadovaujantis gimnazijos Ugdymo planu.
4. Mokiniui, atvykus į mokyklą, kartu su tėvais (globėjais, rūpintojais) aptariamas preliminarus mokinio adaptacijos laikotarpis ir sudaromas individualus ugdymosi planas (žr. 4 priedą).
5. Mokantis bendrojo ugdymo dalykų mokymas individualizuojamas ir diferencijuojamas, atsižvelgiant į ankstesnę dalyko mokymosi patirtį ir kalbos mokėjimo lygį. Mokytojai siekia, kad nepakankamas lietuvių kalbos mokėjimas nesudarytų prielaidų atsirasti dalyko mokymosi spragoms.
6. Mokinio mokymosi pažanga adaptaciniu laikotarpiu vertinama formuojamuoju būdu. Pasibaigus adaptaciniam laikotarpiui, nustatomas mokinio kalbinės kompetencijos lygmuo, įvertinimas jo pasirengimas toliau mokytis su bendraamžiais mokinio amžių atitinkančioje klasėje. Antraisiais metais Vaiko gerovės komisijos sprendimu, atsižvelgiant į mokytojų rekomendacijas, skiriamos individualios arba grupinės konsultacijos toliau plėtoti lietuvių kalbos gebėjimus.

\_\_\_\_\_\_\_\_\_\_\_\_\_\_\_\_\_\_\_\_\_\_